Φόλες και άλλες πράξεις βίας | Η ΚΑΘΗΜΕΡΙΝΗ\nΙδιοκτήτης ταβέρνας στην Εύβοια τιμωρήθηκε με πρόστιμο 30.000 ευρώ για τη δολοφονία ενός σκυλιού. Ο εν λόγω κύριος φαίνεται πως ξεγέλασε ένα θηλυκό κουτάβι 3,5 μηνών, προκειμένου να τον πλησιάσει μόνο και μόνο για να το χτυπήσει έως θανάτου στο κεφάλι με μια καρέκλα. Το περιστατικό, πέρυσι το καλοκαίρι, δεν ήταν το μοναδικό όπου αναφέρθηκε κακοποίηση ζώου, το συγκεκριμένο όμως τράβηξε τα φώτα της δημοσιότητας και προκάλεσε αντιδράσεις σε ολόκληρη τη χώρα. Η ετυμηγορία του δικαστηρίου είναι πρωτοφανής και δημιουργεί προηγούμενο.\nΝα πω ότι δεν με ικανοποίησε η απόφαση της Δικαιοσύνης, θα είναι ψέματα. Μπορώ να καταλάβω τους ανθρώπους που είναι αδιάφοροι απέναντι στα ζώα, όπως στα σκυλιά και τις γάτες, που είναι και τα πλέον συνηθισμένα οικόσιτα ζώα. Η σαδιστική βία, όμως, εις βάρος κάθε ζώου απλώς με ξεπερνά. Πολύ πρόσφατα, ένα βίντεο έκανε το γύρο του Διαδικτύου, και ειδικά των κοινωνικών δικτύων, όπου ένας Ελληνας ψαράς εμφανίζεται να κακοποιεί θαλάσσια χελώνα που έπεσε στα δίχτυα του. Δεν είχε κανένα λόγο να τη βασανίσει on camera, και όμως το έκανε, ανεβάζοντας στη συνέχεια (γεμάτος υπερηφάνεια, προφανώς) το βίντεο στο Ιντερνετ για να τον καμαρώσουμε οι υπόλοιποι.\nΕχω ξαναγράψει μέσα από αυτές τις σελίδες πως η φιλοζωία έχει και αυτή όχι μόνον τις αντιφάσεις της αλλά και τις ακρότητές της: ιδιοκτήτες σκύλων έχουν θεαθεί να προσπαθούν να ρίξουν μια γάτα από δέντρο για να την κυνηγήσει ο έξαλλος σκύλος του. Ή, ιδιοκτήτες γατών να παίρνουν πέτρα μόλις τους πλησιάζει ένας σκύλος (χωρίς να είναι η γάτα κοντά τους). Ή ιδιοκτήτες σκύλων να διώχνουν με αηδία αδέσποτο που τολμάει να μυρίσει το σκυλί ράτσας που αγόρασαν. Εχουμε επίσης δει φιλόζωους από κάποια δική τους διεστραμμένη ανάγκη υπερπροστασίας να γεμίζουν το σπίτι τους με σκυλιά και γάτες δημιουργώντας μια κανονική εστία μολύνσεων και, φυσικά, μια αφόρητη διαβίωση για τα ίδια τα ζώα. Υπάρχουν και πολύ χειρότερα βέβαια: οι ναζί λάτρευαν τα λυκόσκυλα, αλλά έριχναν γυναίκες, παιδιά και ηλικιωμένους στους θαλάμους αερίων.\nΗ σχέση μας με τα ζώα, είναι γνωστό αυτό, δείχνει και ένα κάποιο βαθμό πολιτισμού. Το ότι σε ευρωπαϊκές χώρες ή στις ΗΠΑ για να υιοθετήσεις ένα ζώο περνάς από ειδική συνέντευξη όπως, ας πούμε, θα περνούσες από σειρά συνεντεύξεων και ερευνών εάν υιοθετούσες ένα παιδί, δείχνει ότι μια κοινωνία, παρά τα προβλήματά της (βλέπε τους πρόσφατους σκοτωμούς στο Ορλάντο και το Ντάλας), παίρνει τον ανθρωπισμό της στα σοβαρά. Στη χώρα μας έχουν γίνει πολλά βήματα βελτίωσης, παρά τα κρούσματα της παραδοσιακής φόλας ή έστω τις απειλές για φόλα, ακόμα και σε μέρη που δεν το περιμένεις: στον ιστορικό Ναυτικό Ομιλο της Βουλιαγμένης (ΝΟΒ), για παράδειγμα, κάποιο μέλος αντιδρά έντονα επειδή ορισμένες κυρίες –μέλη επίσης– επιμένουν τα ταΐζουν και να ποτίζουν τις λιγοστές γάτες που κυκλοφορούν. Για όσους δεν γνωρίζουν, ο χώρος στον ΝΟΒ είναι τεράστιος και τα ειδικά πιατάκια με νερό και ξηρά τροφή βρίσκονται τοποθετημένα σε διακριτικά σημεία. Ειδικά εκεί όπου ξεκουράζονται τα μέλη και οι φιλοξενούμενοί τους ανάμεσα στις βουτιές, δεν κυκλοφορεί ούτε μία γάτα. Και όμως, το συγκεκριμένο μέλος, με μια μανία τα πετάει και αδειάζει το περιεχόμενό τους, επιτιθέμενος φραστικά στις κυρίες που φροντίζουν τις γάτες, απειλώντας ακόμα και με φόλα. Βλέπετε ότι εδώ δεν έχουμε να κάνουμε με έναν (επίδοξο) ταβερνιάρη χωριού. Η ανάγκη, η επιθυμία για περιττή, παράλογη βία όμως δεν γνωρίζει κοινωνικές τάξεις και μορφωτικό υπόβαθρο, το ξέρουμε καλά πια αυτό.\nΗ ατιμωρησία απέναντι στην κακοποίηση ζώων πρέπει να σταματήσει. Οχι μόνον επειδή είναι μια καθαρή βιαιοπραγία, αλλά και επειδή πολύ συχνά γίνεται ο προθάλαμος σε ακόμα πιο ειδεχθείς πράξεις βίας.


Δοκιμάστε γυαλιά online με το πάτημα ενός κουμπιού\nΑρχική > Συμβουλές & Tips >\tΔοκιμάστε γυαλιά online με το πάτημα ενός κουμπιού\nby User Dimitriads\nΠοιος είπε ότι πρέπει να πας στο κατάστημα οπτικών για να δοκιμάσεις γυαλιά ηλίου ή οράσεως;\nΜε την καινοτόμα εφαρμογή των οπτικών Δημητριάδη μπορείτε να δοκιμάσετε τα γυαλιά που επιθυμείτε από την άνεση του σπιτιού σας, του καναπέ σας και οπουδήποτε αλλού βρίσκεστε.\nΕπιλέγεται ένα από τα γυαλιά που σας αρέσει και πατάτε το κουμπί "Δοκίμασέ το".\nΠατώντας το κατευθείαν σας βγάζει στην κάμερα του κινητού, του tablet ή ακόμα και του laptop σας και απευθείας το γυαλί εφαρμόζεται πάνω στο πρόσωπό σας.\nΔοκιμάστε και εσείς γυαλιά ηλίου ή οράσεως, και μοιραστείτε την εμπειρία σας με τους φίλους σας.\nΜην ξεχνάτε ότι μπορείτε να επιλέξετε και φακούς για τα γυαλιά οράσεως σας απλά και γρήγορα. Δείτε τους οδηγούς εδώ.


Interpol κατά του διαδικτυακού εγκλήματος | Πολιτική | DW | 15.04.2015\nInterpol κατά του διαδικτυακού εγκλήματος\nΗ αντιμετώπιση κυβερνοεπιθέσεων, η πάταξη του διαδικτυακού εγκλήματος καθώς και η εκπαίδευση αστυνομικών είναι οι στόχοι του νέου κέντρου της Interpol. Ισχυρή η παρουσία εταιρειών από τον τομέα της ασφάλειας.\nΗ κυβερνοεπίθεση εναντίον του τηλεοπτικού σταθμού TV5 Monde στις 9 Απριλίου αποκάλυψε πόσο ευάλωτες είναι οι χώρες του λεγόμενου δυτικού κόσμου. Δεν είναι λίγοι οι ειδικοί που φοβούνται ότι η πρόσφατη ενέργεια χάκερ κατά του γαλλικού σταθμού είναι μόνο η αρχή σειράς διαδικτυακών επιθέσεων σε βάρος της Δύσης.\nΤρομοκράτες, εγκληματίες στρατιωτικοί αλλά και μυστικές υπηρεσίες αξιοποιούν τις νέες τεχνολογίες και τα τρωτά τους σημεία. Όμως η Διεθνής Οργάνωση Εγκληματολογικής Αστυνομίας (Interpol) είναι αποφασισμένη να μην παραμείνει θεατής των εξελίξεων. Την Δεύτερα εγκαινίασε στην Σιγκαπούρη ένα εξαώροφο κέντρο για την αντιμετώπιση της διαδικτυακής εγκληματικότητας. Το Interpol Global Complex for Innovation IGCI έχει ως στόχο την πρόληψη και αντιμετώπιση κυβερνοεπιθέσεων και εγκληματικών ενεργειών, αλλά και την σωστή εκπαίδευση αστυνομικών στις νέες τεχνολογίες.\nΠαράλληλα στα εγκαίνια του νέου κέντρου στην Σιγκαπούρη πραγματοποιήθηκε το διήμερο συνέδριο για την ασφάλεια Interpol World, στο οποίο συμμετείχαν περίπου 8.000 επισκέπτες. Οι κύριες θεματικές ενότητες του συνεδρίου αφορούσαν τη διαδικτυακή ασφάλεια, τη φύλαξη συνόρων, την ασφάλεια διαχείρισης εφοδιαστικής αλυσίδας και τις ασφαλείς πόλεις. Το συνέδριο λειτούργησε και ως έκθεση για την βιομηχανία που δραστηριοποιείται στον τομέα ασφαλείας.\nΔιασυνδέσεις Interpol και βιομηχανίας ασφάλειας\nΟ επικεφαλής του IGCI Νομπόρου Νακατάνι δηλώνει περήφανος για την αντιμετώπιση του Botnet Simda\nΔεν είναι λίγοι εκείνοι που επικρίνουν τις στενές σχέσεις αστυνομίας και βιομηχανίας. Ο πολιτικός επιστήμονας Χάινερ Μπους διαπιστώνει ότι την τελευταία δεκαετία αστυνομικές αρχές συνεργάζονται υπερβολικά στενά με εταιρείες που δραστηριοποιούνται στον τομέα ασφαλείας. Το πρόβλημα όμως έγκειται στο εξής: η Interpol με 190 χώρες-μέλη διαθέτει τεχνολογίες παρακολουθήσεων που αξιοποιούνται από αυταρχικά καθεστώτα για να καταπιέσουν αντικαθεστωτικούς. Για παράδειγμα στο συνέδριο Interpol World συμμετέχει και η γερμανική εταιρία FinFischer που σχεδιάσει τον λεγόμενο «κρατικό δούρειο ίππο», στην ουσία ένα πρόγραμμα κατασκοπίας (spyware).\nΣύμφωνα με μέσα ενημέρωσης το πρόγραμμα δεν χρησιμοποιείται μόνο από τη Γερμανία, αλλά και τις αρχές του Μπαχρέιν για να παρακολουθούνται αντιφρονούντες. Την ίδια στιγμή η Interpol κατηγορείται για συμβόλαια συνεργασίας με βιομηχανίες αξίας πολλών εκατομμυρίων. Ανάμεσά τους η Fifa, η καπνοβιομηχανία Philipp Morris ή ο σύνδεσμος μεγάλων φαρμακοβιομηχανιών, που στηρίζουν με εκατομμύρια δολάρια την διεθνή αστυνομία. Έρευνες της γερμανικής εφημερίδας Süddeutsche Zeitung δείχνουν ότι το 26% του συνολικού προϋπολογισμού των 78 εκατομμυρίων της Interpol προέρχεται από εταιρείες και ιδρύματα.\nΣτα εγκαίνια πάντως οι επικεφαλής της Interpol επικεντρώθηκαν σε μια σημαντική επιτυχία της αστυνομικής αρχής: την αποτελεσματική αντιμετώπιση στις 9 Απριλίου του Botnet Simda, ενός κακόβουλου προγράμματος, το οποίο έπληξε τουλάχιστον 800.000 υπολογιστές σε παγκόσμιο επίπεδο. Οι αρχές των κρατών-μελών προχώρησαν στην κατάσχεση υπολογιστών, από τους οποίους πραγματοποιήθηκε προφανώς η επίθεση στην Ολλανδία, τις ΗΠΑ, τη Ρωσία, την Πολωνία και το Λουξεμβούργο.\nΛέξεις κλειδιά Ιντερπόλ, Interpol, Σιγκαπούρη, κυβερνοεπιθέσεις, ασφάλεια διαδίκτυο, Botnet Simda\nΜόνιμος σύνδεσμος http://p.dw.com/p/1F7ZB


AμεA - Άτομα με Αναπηρία - Δικαιώματα και Παροχές: 11/28/14\nΑυτά είναι τα"ξεχασμένα" μνημεία 50 χλμ από την Αμφίπολη\nΜπορεί το τελευταίο διάστημα να υπάρχει παγκόσμιο ενδιαφέρον για τις ανασκαφές και τις εξελίξεις στον Τύμβο Καστά και στην Αμφίπολη, ωστόσο στην Νέα Πέραμο Καβάλας, περίπου 50 χιλιόμετρα μακριά από την Αμφίπολη, υπάρχουν 3 ιστορικά σημεία ιδιαίτερα σημαντικά.\nΑρχαία Οισύμη. Βρίσκεται απέναντι από τους πρώτους Αμμόλοφους. Η περιοχή στην κατάσταση που βρίσκεται δεν έχει πρόσβαση και σχεδόν οι ανασκαφές των προηγούμενων δεκαετιών που έγιναν από την Αρχαιολογική Υπηρεσία έχουν εξαφανιστεί από την βλάστηση ενώ υπάρχει έλλειψη πρόσβασης στους επισκέπτες. Η ειρωνία είναι ότι υπάρχουν κατευθυντήριες πινακίδες που ενημερώνουν τους επισκέπτες ότι παρακάτω υπάρχει αρχαιολογικός χώρος.\nΒυζαντινή Ανακτορούπολη η αλλιώς τα Καστρα. Βρίσκεται στην δυτική πλευρά της Νέας Περάμου. Ο επισκέπτης μπορεί να την δει από μακριά και από το κέντρο του χωριού.Είναι το σήμα κατατεθέν της περιοχής. Αυτή την εποχή βρίσκεται υπό αναστήλωση και ανάπλαση από την 12η ΕΒΑ και θα είναι επισκέψιμη μετά το τέλος των έργων.\nΠολυβολεία Α Παγκοσμίου Πολέμου. Βρίσκονται στον απέναντι λόφο από την Βυζαντινή Ανακτορούπολη στους πρώτους Αμμόλοφους. Επάνω στον Λόφο υπάρχουν κτίσματα και βάσεις από κανόνια, ορύγματα και σπηλιές που χρησιμοποιήθηκαν από τα Βουλγάρικα κατοχικά στρατεύματα. Πρόσβαση υπάρχει, αλλά δεν είναι κατάλληλα αξιοποιημένο και ούτε υπάρχει κάποια πληροφορία που να βοηθήσει τον επισκέπτη να καταλάβει τι βλέπει.\nΌπως αναφέρει το amfipolinews.blogspot.gr, ο Μάκης Ζουμπλιός, Πρόεδρος Δ.Κ.Νέας Περάμου, πρέπει αυτά τα τρία σημαντικά ιστορικά σημεία να αναδειχθούν. Όλα αυτά πρέπει να γίνουν φυσικά με την υπόδειξη της Αρχαιολογικής Υπηρεσίας και του Δήμου. Έχουμε στην ίδια περιοχή τρεις διαφορετικές εποχές ξεκινώντας την αναφορά τους απο τον 7ο αιώνα π.Χ. και φθάνοντας μέχρι τον Πρώτο Παγκόσμιο Πόλεμο.\nΗ ανάδειξη των μνημείων αυτών, σε συνδυασμό με τις σπουδαίες ανακαλύψεις της Αμφίπολης, θα μπορούσε να δώσει μεγάλη τουριστική ώθηση στην ευρύτερη περιοχή.\nΑναταραχές ακόμα στο Φέργκιουσον - Υπό παραίτηση ο αστυνομικός που που σκότωσε τον Μάικλ Μπράουν\nΈκλεψαν ηλικιωμένο και τον πάτησαν με το αμάξι του στο Φέργκιουσον\nΤον άφησαν να κείτεται στο δρόμο με τη συσκευή οξυγόνου του – Δείτε το βίντεο.\nΗ ένταση στο Φέργκιουσον συνεχίζεται και εν μέσω του κλίματος αναταραχής κακοποιοί βρίσκουν ευκαιρία να δράσουν, εκμεταλλευόμενοι την κατάσταση. Αυτό έγινε και στην περίπτωση ενός ηλικιωμένου, τον οποίο τον έκλεψαν, τον χτύπησαν και τον άφησαν σε πολύ άσχημη κατάσταση.\nΔύο άνδρες του επιτέθηκαν στο πάρκινγκ μιας πιτσαρίας στην περιοχή, την ώρα που πήγαινε να πάρει το αμάξι του. Ο ηλικιωμένος είχε μαζί του μια συσκευή οξυγόνου και κουβαλούσε τη βαριά φιάλη της, πηγαίνοντας να την αλλάξει καθώς είχε αδειάσει και δυσκολευόταν να αναπνεύσει. Εκείνοι βρήκαν ευκαιρία και αφού τον χτύπησαν και του πήραν τα κλειδιά του αμαξιού μπήκαν στο όχημα και φεύγοντας τον πάτησαν κιόλας με το αυτοκίνητο του και έφυγαν γκαζώνοντας. Τον είχαν ρίξει στο έδαφος και τον εγκατέλειψαν εκεί. Χτυπημένο και χωρίς οξυγόνο.\nΕυτυχώς περαστικοί τον είδαν ξαπλωμένο στο δρόμο και έτρεξαν κοντά του, με μια γυναίκα να φωνάζει να τηλεφωνήσουν να έρθει ασθενοφόρο, αλλά και η αστυνομία. Στο βίντεο φαίνεται ο ηλικιωμένος άνδρας να είναι ακίνητος και κόσμος να προσπαθεί να τον βοηθήσει. Το ασθενοφόρο ήρθε και μεταφέρθηκε στο νοσοκομείο. Πάντως, είναι άγνωστο μέχρι στιγμής πως είναι η κατάσταση της υγείας του, την ώρα που η αστυνομία διεξάγει έρευνα για το περιστατικό.\n«Η βία στο Φέργκιουσον δεν είναι επαναστατική»\nΟ καθηγητής ελληνικής ιστορίας του Πανεπιστημίου της Καλιφόρνιας Τ. Γκαλάντ μιλά για κράτη και σύνορα.\n«Η δημιουργία των βαλκανικών κρατών τον 19ο αιώνα είναι μία ιστορία με δύο πλευρές. Κάποια κράτη δημιουργήθηκαν από την απόρριψη των άλλων. Ήταν μία καταστροφική διαδικασία, καθώς ο κόσμος που υπήρχε για ένα μακρύ χρονικό διάστημα κατέρρευσε τόσο γρήγορα» δήλωσε, σε συνέντευξή του στο ΑΠΕ-ΜΠΕ ο Τόμας Γκάλαντ, καθηγητής Σύγχρονης Ελληνικής Ιστορίας στο Πανεπιστήμιο της Καλιφόρνιας, Σαν Ντιέγκο (UCSD).\nΟ Αμερικανός καθηγητής μίλησε ακόμη για την κατανόηση της επαναστατικής βίας, μέσω της οποίας οικοδομήθηκαν νέα κράτη στα Βαλκάνια τον 19ο αιώνα -θέμα της διάλεξής του σε διεθνές συνέδριο που διοργανώνεται στο Πανεπιστήμιο Μακεδονίας- και για την ανάγκη εξέτασης του βαλκανικού κόσμου τη συγκεκριμένη περίοδο με την τοποθέτησή του σε ένα ευρύτερο παγκόσμιο πλαίσιο.\nΥπήρχαν κοινωνίες στα Βαλκάνια που συνυπήρχαν για αιώνες και χωρίστηκαν. Οι κοινότητες που μετακινήθηκαν ως πρόσφυγες ήταν μία αμφισβητούμενη και δύσκολη διαδικασία. Πουθενά τα μέλη των κοινοτήτων αυτών δεν αγκαλιάστηκαν ως αδελφοί και αδελφές, επεσήμανε.\nΤι προκαλεί τις επαναστάσεις, γιατί συμβαίνουν, πότε συμβαίνουν και ποιες είναι οι συνέπειες; Πώς τα σύγχρονα κράτη δημιουργήθηκαν από τα επαναστατικά σχήματα; Προσπαθώντας να δώσει απαντήσεις στα συγκεκριμένα ερωτήματα, ο κ. Γκάλαντ εξετάζει, όπως είπε, τη βία και συγκεκριμένα σε δύο τύπους, σε δύο καθεστώτα. "Το πρώτο είναι ένα αδύναμο κράτος, ένα αποκεντρωμένο κρατικό μοντέλο και το δεύτερο είναι το κεντρικό κράτος ή ισχυρό κρατικό μοντέλο" σημείωσε.\n"Αυτό που προσπαθώ να εξηγήσω είναι γιατί οι επαναστάσεις συμβαίνουν. Αυτό που κάνει την επανάσταση είναι στην πραγματικότητα η βία. Αν κοιτάξουμε τον κόσμο στα πρόθυρα της Επανάστασης στα τέλη του 18ου αιώνα και στις αρχές του 19ου αιώνα, τι αρχίζουμε να βλέπουμε ως επαναλαμβανόμενο μοτίβο; Είναι η παρατεταμένη βία, είναι η βία που είναι κατευθυνόμενη και σχετίζεται με το ζήτημα της νομιμότητας ενός κράτους" υπογράμμισε.\nΤα επεισόδια στο Φέργκιουσον δεν είναι επαναστατική βία\nΟ Αμερικανός καθηγητής Σύγχρονης Ελληνικής Ιστορίας έφερε ως παράδειγμα τα τελευταία επεισόδια στο Φέργκιουσον για να τονίσει ότι οι ταραχές με αφορμή τη δικαστική απόφαση είναι βία, αλλά όχι επαναστατική βία. «Δεν είναι βία που αμφισβητεί το σύστημα, δεν αμφισβητείται η νομιμότητα του δικαστικού συστήματος των ΗΠΑ, εκφράζεται δυσαρέσκεια για μία συγκεκριμένη δικαστική απόφαση με διαμαρτυρίες» τόνισε ο κ. Γκάλαντ.\n«Αυτό που κάνει διαφορετική μία επανάσταση είναι ότι έχει πιο συστημικά στοιχεία. Οπότε εξετάζω τα συστήματα, τα καθεστώτα βίας. Αυτό που υποστηρίζω είναι ότι σε ένα αδύναμο κρατικό μοντέλο, η κοινωνική βία μεταξύ ανθρώπων, η βία στην κοινωνία γενικότερα δεν θεωρείται δυσλειτουργική, στην πραγματικότητα ένα αποδεκτό μέρος της κοινωνίας. Συγκρίνω τα δύο καθεστώτα και προσπαθώ να καταλάβω πως η επανάσταση δρα για να γίνει η μετάβαση» σημείωσε. Στην περίπτωση των Βαλκανίων, εξήγησε ο κ. Γκάλαντ, υπήρξε η προϋπόθεση των αδύναμων κρατών μοντέλων και η βία επέτρεψε εξεγέρσεις, επέτρεψε να γίνουν εμφύλιοι πόλεμοι, στη συνέχεια επαναστάσεις που οδήγησαν σε ανεξάρτητα κράτη.\nΣύμφωνα με τον κ. Γκάλαντ, η διαδικασία οικοδόμησης κρατών τον 19ο αιώνα παρέμεινε ανολοκλήρωτη έως τον Α' Παγκόσμιο Πόλεμο και σημαντικό ρόλο σε αυτή διαδραμάτισαν η βία και η στρατιωτικοποίηση. Πώς παίρνεις ανθρώπους από διαφορετικά υπόβαθρα, διαφορετικούς πολιτισμούς και τους φέρνεις σε ένα και μοναδικό έθνος; Ποιοι είναι οι μηχανισμοί που δημιουργούν πολίτες ενός έθνους; Είναι δύο: η εκπαίδευση και ο στρατός, απάντησε.\n«Ο στρατός παίρνει ανθρώπους και στην ουσία δημιουργεί συνθήκες, στις οποίες αφομοιώνονται, με την υπακοή και τη συστηματική οργάνωση και φυσικά υπηρετούν το έθνος και το κράτος. Το μέγεθος του στρατού στα Βαλκάνια και στη Δυτική Ευρώπη ήταν η διαφορά. Έως τους Βαλκανικούς Πολέμους, οι στρατοί των διάδοχων κρατών ήταν σχετικά μικροί σε σχέση με το ποσοστό πληθυσμού σε σύγκριση με τη Δυτική Ευρώπη, διευκρίνισε. H μετάβαση από το καθεστώς ένα στο καθεστώς δύο παραμένει ατελής, λόγω της ανικανότητας των κρατών να δημιουργήσουν μεγάλους τακτικούς στρατούς» ανέφερε.\nΔημιουργούνται και χαράσσουν τη διαφορά\n«Σε πολλά μέρη του κόσμου βλέπουμε σήμερα μία συνέχεια της διαδικασίας που άρχισε τον 19ο αιώνα. Πολλά από τα ζητήματα, για τα οποία συζητάμε σήμερα, όπως θρησκεία, αποκλειστική εθνικότητα, τι είναι τα σύνορα, τι προβληματικός εθνικισμός, όλα αυτά τα προβλήματα που ταλανίζουν τον κόσμο σήμερα, σίγουρα φθάνουν σε παγκόσμια εμβέλεια τον 19ο αιώνα, είναι μέρος του κόσμου, όπως ήταν τον 19ο αιώνα. Ήταν προϊόν των δυνάμεων που δημιούργησαν τον σύγχρονο κόσμο και αυτό που βλέπουμε είναι ότι οι ίδιες δυνάμεις είναι στο παιχνίδι και σήμερα» σημείωσε ο Αμερικανός καθηγητής. Τόνισε δε, ότι η οικοδόμηση της Δύσης δεν ήταν τόσο ομοιόμορφη, τόσο ομογενής, όπως παρουσιάστηκε, ως μία ολοκληρωμένη διαδικασία και ότι ένα από βασικά σημεία της δημιουργίας της Δύσης είναι ο ιμπεριαλισμός.\nΚάθε φορά, αυτό που δημιουργεί βία είναι τα σύνορα. Αυτό «γέννησε» βία στην κεντρική και ανατολική Αφρική, ο σχηματισμός συνόρων. Κάθε φορά που δημιουργούνται σύνορα χαράσσουν τη διαφορά, υπογράμμισε.\nΑναφερόμενος στο θέμα που εξετάζεται στο διεθνές συνέδριο, είπε ότι συνιστά ένα πολύπλοκο πρόβλημα και ότι χρειάζονται πολυάριθμες προσεγγίσεις για να το καταλάβουμε. Το πιο σημαντικό είναι να μπορούμε να συσχετικοποιήσουμε τον βαλκανικό κόσμο με οποιαδήποτε παγκόσμιο πλαίσιο.\n«Πρέπει να κοιτάξουμε ομοιότητες, πρέπει να τον συγκρίνουμε με άλλα τμήματα του κόσμου, να δούμε διαφορές και κοινά στοιχεία και τότε θα αρχίσουμε να καταλαβαίνουμε καλύτερα ποιοι είναι παράγοντες - κλειδιά που εξηγούν τις παγκόσμιες διαφορές». Σύμφωνα με τον καθηγητή Σύγχρονη Ελληνικής Ιστορίας στο Πανεπιστήμιο της Καλιφόρνιας, η ομιλία του οποίου αφορά την κατανόηση της επαναστατικής βίας, το διεθνές συνέδριο μπορεί να δώσει απαντήσεις σε παγκόσμιες ανησυχίες, όπως εκτοπισμοί πληθυσμών, πρόσφυγες, αποσταθεροποιητικοί παράγοντες.\nΗ ΕΕ είναι οικονομικός οργανισμός\nΟ Αμερικανός καθηγητής, αναφερόμενος στην Ευρωπαϊκή Ένωση, τόνισε ότι η κρίση στην Ουκρανία απέδειξε ότι η ΕΕ αναπτύχθηκε πρωταρχικά ως σύνολο οικονομικών σχέσεων, όχι εξωτερικής πολιτικής. Η εξωτερική πολιτική είναι σε εθνικό επίπεδο και οι θεσμοί της ΕΕ είναι περισσότερο οικονομικοί, παρά πολιτικοί.\nΤο θέμα είναι, αν μπορούν οι θεσμοί της ΕΕ να δράσουν ως μία οντότητα στην εξωτερική πολιτική στην Αφρική, στις εξελίξεις στη Μέση Ανατολή, στις σχέσεις με την Κίνα. Υπήρχε μία άβολη ένταση μεταξύ των εθνικών εξωτερικών πολιτικών και του υπερεθνικού οργανισμού τους. Η Ευρωπαϊκή Ένωση ιδρύθηκε ως οικονομικός οργανισμός, τόνισε.\nΑναφερόμενος στο ΝΑΤΟ, υπογράμμισε ότι ιδρύθηκε ως ο κεντρικός θεσμός της πολιτικής της ανάσχεσης της σοβιετικής επέκτασης, που προσδιόρισε η εκστρατεία του Ψυχρού Πολέμου.\nΕγκαταλείπει την αστυνομία ο Ντάρεν Ουίλσον\nΤο ανακοίνωσε ο δικηγόρος του αστυνομικού που σκότωσε τον Μάικλ Μπράουν.\nΘα εγκαταλείψει την αστυνομία ο λευκός αστυνομικός Ντάρεν Ουίλσον, ο οποίος στις αρχές Αυγούστου σκότωσε τον νεαρό Αφροαμερικανό Μάικλ Μπράουν στο Φέργκιουσον του Μιζούρι (κεντρικές ΗΠΑ) προκαλώντας ένα μεγάλο κίνημα διαδηλώσεων, δήλωσε σήμερα ο συνήγορός του.\nΔημόσιος εξευτελισμός για επίδοξο κλέφτη στη Χιλή - Δείτε τις φωτογραφίες.\nΈνας 32χρονος, ο Valentino Abeyta Barrera έκανε το… λάθος να προσπαθήσει να ληστέψει με μαχαίρι έναν συνταξιούχο στο Σαντιάγκο της Χιλής. Περαστικοί τον πήραν χαμπάρι και τον έπιασαν. Εκείνη την ώρα η θερμοκρασία ήταν στους 27 βαθμούς Κελσίου. Ο κόσμος θεώρησε πως το καλύτερο που είχε να κάνει ήταν να τον κάνει να «σκάσει» από τη ζέστη συνοδεύοντας την… ποινή του με την κατακραυγή. Έτσι, τον έγδυσαν, κατεβάζοντας του και το παντελόνι στους αστραγάλους, τον τύλιξαν σχεδόν ολόκληρο (εκτός από το κεφάλι του)με πλαστική μεμβράνη -για να ιδρώσει κάτω από τον ήλιο- και τον έδεσαν με αυτή σε έναν στύλο. Τον άφησαν εκεί και το πλήθος είχε μαζευτεί γύρω του και τον κοίταζε, με τον ίδιο να έχει σκύψει το κεφάλι.\nΜέχρι στιγμής γνωρίζαμε ότι απολύονται οι άνθρωποι, τώρα μάθαμε ότι απολύονται και σκύλοι. Ο λόγος για ένα βελγικό ποιμενικό Μαλινουά τον οποίο απέλυσε η αστυνομία της πόλης Cannon Beach στο Όρεγκον των ΗΠΑ.\nΟ Cash, δύο ετών εκδιώχθηκε πριν προλάβει να συμμετάσχει σε κάποια οργανωμένη επιχείρηση.\nΣύμφωνα με τοπικά αμερικανικά ΜΜΕ, οι αστυνομικοί θεώρησαν ότι ήταν δειλός, φοβόταν τα ύψη, δεν γάβγιζε όπως ήθελαν και τρόμαζε με τους θορύβους. Επίσης,όταν έπρεπε να πηδήξει πάνω σε κοντέινερ για να ψάξει ναρκωτικά, προέβαλε αντίσταση, γαβγίζοντας επιθετικά.\n"Δεν είχε το ταμπεραμέντο που θέλαμε" δήλωσε ο επικεφαλής της τοπικής αστυνομίας. "Άλλα σκυλιά σημείωναν πρόοδο κατά τη διάρκεια της εκπαίδευσης, αυτός όχι", σημείωσε.\nΟ Cash επέστρεψε στον ιδιοκτήτη του και τώρα η αστυνομία αναζητά νέο λαγωνικό Κ-9 για να τον αντικαταστήσει αφού περάσει 2-3 εβδομάδες εκπαίδευσης.\nΕτικέτες απόλυση, άρθρα, Γενικά θέματα, εργασία, λοιποί φορείς, υγεία\nΜε το κλείσιμο των καταστημάτων, άποροι ψάχνουν μέσα στα απορρίμματα για να βρουν κοτόπουλα τα οποία είναι ψημένα και δεν έχουν διατεθεί, ληγμένα αλλαντικά, τυροκομικά, αλλά και κάθε λογής προϊόντα που έχουν λήξει.\nΣύμφωνα με πληροφορίες, η διοίκηση των καταστημάτων έχουν ζητήσει από τους υπαλλήλους να ρίχνουν πάνω από τα πεταμένα τρόφιμα, χλωρίνη, σε μια προσπάθεια να αποτρέψουν τους άπορους πολίτες να τα καταναλώνουν.\nΜετά από ρεπορτάζ όμως διαπιστώθηκε ότι έχουν καταγραφεί περιπτώσεις, που άποροι έχουν πάρει από τους κάδους κοτόπουλα και αλλαντικά , τα οποία έχουν ραντιστεί με χλωρίνη και το αντελήφθησαν αφού πρώτα δοκίμασαν.\nΟι εργαζόμενοι, συχνά, αντί να πετάνε αυτά τα προϊόντα, τα βάζουν σε σακούλες και τα κρεμάνε σε συγκεκριμένα σημεία. προκειμένου να τα βρίσκουν τα άτομα που αναζητούν τροφή.\nΣυνελήφθη η 20χρονη οικιακή βοηθός - Δείτε το σοκαριστικό βίντεο.\nΟι καραμπινιέροι της Πίζας, συνέλαβαν μια 20χρονη κοπέλα που κακοποιούσε συστηματικά μια ηλικιωμένη 92 ετών.\nΗ νεαρή κοπέλα από το Μαρόκο είχε προσληφθεί από την οικογένεια της ηλικιωμένης για να την φροντίζει στο σπίτι της, αλλά εκείνη την ξυλοφόρτωνε.\nΗ οικογένεια της ηλικιωμένης, είχε υποψίες για την συμπεριφορά της οικιακής βοηθού και τοποθέτησε μικροκάμερες στο σπίτι για να παρακολουθεί τις κινήσεις της.\nΔείτε το βίντεο που κατέγραψαν οι κρυφές κάμερες και που παραδόθηκε στη δημοσιότητα από την ιταλική αστυνομία…\nΤο βίντεο ενδέχεται να μην λειτουργεί σε τάμπλετ και «έξυπνα» τηλέφωνα.\nΠώς θα διεξαχθεί το δημοψήφισμα των δικηγόρων για τον κώδικα πολιτικής δικονομίας\nΘα διεξαχθεί στις 2 και 3 Δεκεμβρίου.\nΜε ανακοίνωση του ο Δικηγορικός Σύλλογος της Αθήνας ενημερώνει τα μέλη του σχετικά με την διαδικασία του δημοψηφίσματος που θα διεξαχθεί στις 2 και 3 Δεκεμβρίου σχετικά με το νομοσχέδιο για τον Κώδικα Πολιτικής Δικονομίας. Όπως αναφέρεται στην ανακοίνωση:\n1. Το δημοψήφισμα για το σχέδιο του Κώδικα Πολιτικής Δικονομίας θα διεξαχθεί στα γραφεία του Δ.Σ.Α. (Ακαδημίας 60) τηνΤρίτη 2.12.2014 και Τετάρτη 3.12.2014 από τις 7 το πρωί μέχρι τις 7 το απόγευμα.\n2. Δικαίωμα ψήφου έχουν όλοι οι Δικηγόροι που είναι μέλη του Δ.Σ.Α. εγγεγραμμένοι στο Μητρώο μέχρι και την 28.11.2014,ανεξαρτήτως αν έχουν υποβάλει ετήσια δήλωση, είναι σε αναστολή ή άδεια κάθε είδους.\n3. Η ψηφοφορία θα διεξαχθεί σε είκοσι (20) εκλογικά τμήματα.\n4. Θα υπάρχουν τρία (3) ψηφοδέλτια. Ένα με το ΝΑΙ στην αποδοχή του σχεδίου του Κώδικα Πολιτικής Δικονομίας, ένα με το ΟΧΙ στην αποδοχή του σχεδίου του Κώδικα Πολιτικής Δικονομίας, το οποίο περιλαμβάνει και την επιλογή των μορφών κινητοποίησης (αποχή διαρκείας και αποχή στοχευμένη ή περιορισμένης διάρκειας) και λευκό ψηφοδέλτιο.\n5. Για τη διευκόλυνση των ψηφοφόρων, η ΕΙΣΟΔΟΣ θα είναι από την οδό Ακαδημίας, και η ΕΞΟΔΟΣ από την οδό ΜΑΥΡΟΜΙΧΑΛΗ, όπως θα δείχνουν οι σχετικές πινακίδες.\n6. Οι εκλογείς πρέπει να έχουν μαζί τους τη δικηγορική ταυτότητα ή οποιοδήποτε έγγραφο αποδεικτικό της ταυτότητάς τους (Αστυνομική Ταυτότητα, Διαβατήριο, Ασφαλιστικό Βιβλιάριο κ.ά.).\nΥπενθυμίζεται ότι οι δικηγόροι απέχουν από τα καθήκοντα τους μέχρι την Τετάρτη 3 Δεκεμβρίου ενώ κατά τη διάρκεια του δημοψηφίσματος καλούνται να αποφασίσουν για την συνέχιση ή όχι των κινητοποιήσεων τους.\nΣε 692.260 συνταξιούχους θα καταβληθούν οι συντάξεις του Οργανισμού Γεωργικών Ασφαλίσεων την ερχόμενη Δευτέρα 1η Δεκεμβρίου.\nΘα παρέχονται μαθήματα εξ αποστάσεως.\nΥπεράσπιση των εκπαιδευτικών από τον υπουργό ως προς τις ώρες εργασίας.\nΓι αυτό άλλωστε το λόγο κατατέθηκε, όπως έγραψε το newsbeast.gr, τροπολογία σύμφωνα με την οποία είναι δυνατός ο χαρακτηρισμός υφιστάμενων σχολικών μονάδων χωρίς τη σύμφωνη γνώμη του Συλλόγου Διδασκόντων.\nΓια την εν λόγω τροπολογία υπήρξαν ενστάσεις που δεν έκαμψαν τον Υπουργό Παιδείας. Χαρακτηριστικά ο κ. Λοβέρδος μετά την τοποθέτηση της Βουλευτού κ. Γιαννακάκη δήλωσε ότι «ειδικά για τα πειραματικά, θεωρώ ότι η παρέμβασή της, παρ’ ότι βασισμένη σε σοβαρά επιχειρήματα, δεν καταλήγει κάπου που να μας ανησυχεί ότι η διάταξή μας χρειάζεται μία βελτίωση ή κάποια αλλαγή».\n«Συνεπώς, ναι, μακάρι τα πειραματικά σχολεία να είχαν και γραμματείες. Μα, αυτό είναι ανέφικτο συνολικότερα. Αυτό δεν σημαίνει ότι δεν θα τα επεκτείνουμε. Θα τα επεκτείνουμε και η συγκεκριμένη παρέμβαση αίρει μία δυσχέρεια στην επέκτασή τους, δηλαδή τη συμφωνία και του διδακτικού προσωπικού, που ενώ όταν εντάσσεται μέσα στα πειραματικά σχολεία είναι άριστο, εμφανίζεται απρόθυμο στη δημιουργία νέων πειραματικών σχολείων. Αυτό ξεπερνάμε» τόνισε ο Υπουργός.\nΝα σημειώσουμε ότι ο Υπουργός με αφορμή την έλλειψη διοικητικού προσωπικού στα Πειραματικά σχολεία επεσήμανε ότι «σε όποιον αιτιάται τον εκπαιδευτικό χώρο, τους εκπαιδευτικούς, ότι τάχα εργάζονται λιγότερο απ’ ότι οι μέσοι όροι του ΟΟΣΑ- ότι οι δικοί μας εκπαιδευτικοί, πέραν των ωρών που εργάζονται μέσα στην αίθουσα διδασκαλίας –στα νηπιαγωγεία, στα δημοτικά, στα γυμνάσια, στα λύκεια- είναι οι ίδιοι που ασκούν και διοίκηση, διότι τα σχολεία μας δεν έχουν διοικητικό προσωπικό στο μεγαλύτερο μέρος τους. Άρα, πρέπει να προσθέτει κανείς και ώρες εργασίας μέσα στην ημέρα, οι οποίες αφιερώνονται στη διοίκηση του σχολείου. Ειδικά σε μεγάλες σχολικές μονάδες το έργο της διοίκησης του σχολείου είναι επίπονο. Δεν είναι απλό».\nΕΣΑμεΑ: Σε Δράμα και Ξάνθη, 29-30/11 ο Ι. Βαρδακαστάνης\nΤην Περιφέρεια Αν. Μακεδονίας - Θράκης επισκέπτεται το Σαββατοκύριακο 29 και 30 Νοεμβρίου ο πρόεδρος της ΕΣΑμεΑ Ιωάννης Βαρδακαστάνης, συμμετέχοντας στις εργασίες τοπικών Σωματείων.\nΣυγκεκριμένα το Σάββατο 29 Νοεμβρίου στις 11.30 π.μ. θα παρευρεθεί στα εγκαίνια των γραφείων του Σωματείου Ατόμων Με Αναπηρία ΠΕ Ξάνθης (Πατριάρχη Κυρίλλου 3Α, Ξάνθη). Την ίδια ημέρα στις 5 το απόγευμα θα πραγματοποιήσει ενημερωτική συνάντηση με τα μέλη του Σωματείου ΑμεΑ και Γονέων και Κηδεμόνων αυτών ΠΕ Δράμας, στο ξενοδοχείο «Κούρος» αίθουσα « Σαπφώ», 3ο χιλιόμετρο Δράμας - Καβάλας.\nΤην επόμενη ημέρα, Κυριακή 30 Νοεμβρίου στις 11 το πρωί ο κ. Βαρδακαστάνης θα παρευρεθεί στα εγκαίνια του γραφείου του Σωματείου Ατόμων με Αναπηρία ΠΕ Δράμας, Γ. Ζερβού 38, (πρώην Στρατολογικό Γραφείο Δράμας).\nΤο δελτίο Τύπου σε μορφή MS Word 2013 (135.5 KB)\nΣτο επίκεντρο οι διαδικασίες επιλογής προϊσταμένων στο δημόσιο\nΕγκύκλιος του υπουργού Διοικητικής Μεταρρύθμισης.\n«Μπλόκο» στις μετεγγραφές των φοιτητών από Πανεπιστημιακούς και Σχολές\nΘεωρούν αντισυνταγματική τη διαδικασία και προσέφυγαν στο ΣτΕ.\n«Μπλόκο» στις μετεγγραφές των φοιτητών επιχειρούν να βάλουν με προσφυγή τους στο Συμβούλιο της Επικρατείας η Σχολή Αρχιτεκτόνων Μηχανικών του Εθνικού Μετσόβιου Πολυτεχνείου, το Τμήμα Αρχιτεκτόνων Μηχανικών της Πολυτεχνικής Σχολής του Αριστοτελείου Πανεπιστημίου Θεσσαλονίκης και 115 μέλη του Διδακτικού και Ερευνητικού Προσωπικού των Σχολών.\nΣτην προσφυγή τους, η οποία θα συζητηθεί στην Ολομέλεια του ΣτΕ χαρακτηρίζουν αντισυνταγματική την διαδικασία και ζητούν να ακυρωθεί ολόκληρο το νομοθετικό πλαίσιο που αφορά τις μετεγγραφές.\nΣυγκεκριμένα, οι καθηγητές ζητούν να ακυρωθούν:\n1) Η υπ’ αριθ. Φ1/161748/Β3/2014 απόφαση του υπουργού Παιδείας για την «ρύθμιση θεμάτων για τη μεταφορά θέσης εισαγωγής με οικονομικά κριτήρια του σχολικού έτους 2013−2014 στην τριτοβάθμια εκπαίδευση\n2) Η υπ’ αριθ. Φ1/161753/Β3/2104 απόφαση του υπουργού Παιδείας για την «ρύθμιση θεμάτων για τη μεταφορά θέσης εισαγωγής πολυτέκνων, τρίτεκνων και ειδικών κατηγοριών».\nΌπως αναφέρουν στην προσφυγή τους οι επίμαχες υπουργικές αποφάσεις αυξάνουν τον αριθμό των σπουδαστών σε 290 τουλάχιστον από τους 60 που δήλωσε η Σχολή Αρχιτεκτόνων Μηχανικών του ΕΜΠ, ότι μπορεί να εκπαιδεύσει. Παράλληλα επισημαίνουν ότι η πολιτεία δεν εκπόνησε καμία σχετική μελέτη για τους υπεράριθμους σπουδαστές, ούτε έλαβε υπόψιν το γεγονός ότι η εν λόγω Σχολή του ΕΜΠ, ακόμα και με τους υπάρχοντες σπουδαστές σήμερα, με μεγάλη δυσκολία επιτελεί τις διδακτικές, ερευνητικές και διοικητικές λειτουργίες της.\nΗ αύξηση του αριθμού των εισερχόμενων σπουδαστών, λένε, θα παραβιάσει προδήλως τη φέρουσα ικανότητα των Σχολών, οι οποίες όχι μόνο δεν θα μπορούν να ανταποκριθούν στο διεθνή ανταγωνισμό, αλλά θα αδυνατούν να λειτουργήσουν στοιχειωδώς ομαλά και να διατηρήσουν έστω ένα απλώς ανεκτό επίπεδο ποιότητας σπουδών.\nΑυτό που υπογραμμίζουν είναι ότι δεν ρωτήθηκαν τα ΑΕΙ για τις μετεγγραφές στις Σχολές τους και αν μπορούν να ανταποκριθούν στον μεγάλο αριθμό των σπουδαστών επισημαίνοντας ότι ακόμη και το αρμόδιο υπουργείο δεν είναι σε θέση να υπολογίσει τους νέους σπουδαστές που όπως λένε «επίκειται να παραλύσει το επίπεδο σπουδών και την εν γένει λειτουργία των Ιδρυμάτων τριτοβάθμιας εκπαίδευσης» .\nΚαι αυτό, όπως εξηγούν, γιατί τα κριτήρια με τα οποία αποφασίστηκε η μετεγγραφή του μεγαλύτερου όγκου των αιτούντων δεν είναι ακαδημαϊκά και αντικειμενικά, αλλά υποκειμενικά και αυθαίρετα, καθώς βασίζονται σε τυχαία γεγονότα, όπως είναι η οικογενειακή και η οικονομική κατάσταση των αιτούντων.\nΚατόπιν όλων αυτών, αναφέρουν οι πανεπιστημιακοί, η συνεχής αύξηση των σπουδαστών τελικά έχει ως αποτέλεσμα οι διαθέσιμοι χώροι διδασκαλίας να μην επαρκούν στο ελάχιστο και οι συνθήκες φοίτησης, διδασκαλίας και έρευνας να καθίστανται δυσχερείς.\nΠαράλληλα, υπογραμμίζουν ότι η Κυβέρνηση δεν έλαβε υπόψιν της ότι:\nα) κατά το ακαδημαϊκό έτος 2004-2005 υπηρετούσαν στη Σχολή Αρχιτεκτόνων Μηχανικών του ΕΜΠ 106 μέλη ΔΕΠ, κατά το τρέχον ακαδημαϊκό έτος 2014-2015 υπηρετούν πλέον 77 και κατά το ακαδημαϊκό έτος 2018-2019 θα υπηρετούν 58, εφόσον δεν προκηρύσσονται νέες θέσεις για το διορισμό νέων μελών ΔΕΠ,\nβ) Το διοικητικό προσωπικό μειώθηκε, από 32 άτομα που υπηρετούσαν το 2010, σε 7 άτομα που υπηρετούν σήμερα και εξυπηρετούν το σύνολο των προπτυχιακών πενταετούς φοίτησης, μεταπτυχιακών και διδακτορικών σπουδαστών στους τέσσερις τομείς και τα εικοσιένα εργαστήρια της Σχολής Αρχιτεκτόνων Μηχανικών του ΕΜΠ,\nγ) Η χρηματοδότηση του ΕΜΠ και κατ’ επέκταση της Σχολής Αρχιτεκτόνων Μηχανικών μειώθηκε κατά 33% (σε σχέση με το 2010), με άμεση συνέπεια να καλύπτονται πλέον μόνο τα απολύτως βασικά έξοδα για φως, νερό, καθώς και οι ανελαστικές δαπάνες.\nΔεν παραλείπουν, μάλιστα, να σημειώσουν ότι η χρηματοδότηση του ΕΜΠ (και κατ’ επέκταση της Σχολής Αρχιτεκτόνων Μηχανικών) έχει μειωθεί σε όλη τη διάρκεια της οικονομικής κρίσης μέχρι σήμερα κατά 33%.\nΜάλιστα, η κρατική χρηματοδότηση προς το ΕΜΠ κατά το έτος 2010 ανερχόταν σε 6.600.000 ευρώ, κατά το έτος 2012 μειώθηκε σε 5.566.500 ευρώ και κατά το έτος 2014 μειώθηκε ακόμη περισσότερο σε 4.500.000 ευρώ και η αναγγελθείσα χρηματοδότηση για το έτος 2015, η οποία θα είναι ακόμη χαμηλότερη του προηγούμενου έτους, δεν θα επαρκέσει να καλύψει ούτε τα απολύτως βασικά έξοδα για φως και νερό, καθώς και τις ανελαστικές δαπάνες.\nΑντίστοιχα, η χρηματοδότηση του ΑΠΘ και κατ’ επέκταση του Τμήματος Αρχιτεκτόνων Μηχανικών της Πολυτεχνικής Σχολής, έχει μειωθεί καθ’ όλη τη διάρκεια της οικονομικής κρίσης μέχρι σήμερα κατά 80,45%.\nΗ κρατική χρηματοδότηση προς το ΑΠΘ κατά το έτος 2010 ανερχόταν σε 1.426.928,37 ευρώ, κατά το έτος 2011 μειώθηκε σε 570.771,35 ευρώ, κατά το έτος 2013 μειώθηκε σε 441.541,75 ευρώ και κατά το τρέχον έτος 2014 μειώθηκε ακόμη περισσότερο σε 302.463,98 ευρώ.\nΑγωνία για τον Kosta Karageorge τα ίχνη του οποίου έχουν χαθεί από την Τετάρτη.\nΏρες αγωνίας για τον παίκτη του αμερικανικού football, Kosta Karageorge ο οποίος αγνοείται τα τελευταία 24ωρα. Ο ποδοσφαιριστής της ομάδας Ohio State Buckeyes, βρήκε τα ξημερώματα της Τετάρτης από το δωμάτιό του στο πανεπιστήμιο όπου φοιτά για μια βόλτα και έκτοτε έχουν χαθεί τα ίχνη του.\nΗ οικογένεια του 22χρονου ανησυχεί ιδιαίτερα φοβούμενη για την συναισθηματική κατάσταση στην οποία μπορεί να βρίσκεται ο νεαρός.\nΣύμφωνα με τα αμερικανικά μέσα ενημέρωσης, ο 22χρονος βγήκε για μια βόλτα χωρίς να πάρει μαζί του προσωπικά είδη όπως το πορτοφόλι του.


Νάσος Μπετούγιας 2 Δεκεμβρίου, 2021, 10:32 πμ 1.3k Views\nΣε έκαναν να κολλάς στη μικρή οθόνη και να ταυτίζεσαι με τους παίκτες! Μερικά από τα τηλεπαιχνίδια που πέρασαν από την τηλεόραση έχουν χαραχτεί στη συνείδηση του κοινού, κι εμείς με αφορμή το come back του εκατομμυριούχου στον Αντ1 σου τα υπενθυμίζουμε στην πρώτη τους εκτέλεση!\n«Ρουκ Ζουκ», Mega\nΑπό τον Απρίλιο του 1994 μέχρι το καλοκαίρι του 1997, η Μαίρη Μηλιαρέση καλούσε δύο ομάδες φίλων να συνεργαστούν. Θυμίζοντας το γνωστό επιτραπέζιο «Taboo» και το «σπασμένο τηλέφωνο», η παρουσιάστρια έλεγε στον πρώτο παίκτη μια λέξη και εκείνος έπρεπε να την περιγράψει τον δεύτερο και ούτω καθεξής, χωρίς να χρησιμοποιήσει λέξεις παράγωγες ή με την ίδια ρίζα.\nΕδώ και έξι χρόνια σπάει ταμεία τα μεσημέρια στον Αντ1 με τη Ζέτα Μακρυπούλια\nΝα βρουν τις δημοφιλέστερες απαντήσεις σε μία ερώτηση ζητούσε ο Βλάσσης Μπονάτος από τους παίκτες, αφήνοντας ιστορία με τις ατάκες του, όπως η «τρομερό! Πάρα πολύ ωραίο». «Ρωτήσαμε 100 ανθρώπους και ψάχνουμε τις δέκα δημοφιλέστερες απαντήσεις στην εξής ερώτηση…», έλεγε ο παρουσιαστής από το 1996 έως και το 2000 και σημασία δεν είχε η απάντηση, αλλά το τι είχαν πει οι περισσότεροι! Μέχρι το 1995 έζησαν οι «Κόντρες», ενώ την σκυτάλη τους πήρε το «Κόντρα Πλακέ» με τον Σπύρο Παπαδόπουλο, που ήταν το ίδιο concept.\nΣήμερα ξανά στο Ant1 ο Μάρκος Σεφερλής το οναμάζει πέντε επί πέντε και παίζει για δεύτερη χρονιά\n«Ο Πιο Αδύναμος Κρίκος», Mega\nΒασισμένο στο «The Weakest Link» που μεταδόθηκε σε 50 χώρες του κόσμου, το τηλεπαιχνίδι του Mega με την Έλενα Ακρίτα έμεινε στην ιστορία για τις ατάκες-«φωτιά» της παρουσιάστριας. Εννέα παίκτες κόντρα στο χρόνο και στο «δηλητήριο» της οικοδέσποινας, δεν ήθελαν με τίποτα να ακούσουν την ατάκα «λυπάμαι πολύ, είσαι ο πιο αδύναμος κρίκος»!\nΕδώ και 3 χρόνια παίζει με τον Τάσο Τρύφωνος στον ΣΚΑΙ\n«Mega Banca», Mega\nΜε παρουσιαστή τον Γιώργο Πολυχρονίου και δεξί του χέρι την Ελένη Μενεγάκη, το τηλεπαιχνίδι έκανε το ντεμπούτο του το 1994. Ατάκες – φωτιά από τον «G-Poly», τρεις παίκτες που προσπαθούσαν να τινάξουν την μπάνκα στον αέρα και ένα χελωνάκι, ο Λούης, που έπεφτε με αλεξίπτωτο στους τίτλους αρχής, συνέθεταν το σκηνικό.\n«O Tροχός Της Τύχης», ΑΝΤ1\nΞεκίνησε το 1990 στον ΑΝΤ1 και μας αποχαιρέτισε το 1996, έχοντας αλλάξει τέσσερις παρουσιαστές: Γιώργος Πολυχρονίου, Παύλος Χαϊκάλης, Δάνης Κατρανίδης, Γιάννης Κουτράκης. Το παζλ έμπαινε στο πλατό, ο παίκτης γύριζε τον τροχό, έλεγε ένα γράμμα και ο θεός βοηθός, με το σέξι μοντέλο Κρίστα να γυρνά τα τετράγωνα και να αποκαλύπτει.\nΜάλιστα, το εν λόγω τηλεπαιχνίδι παίζει 7 χρόνια στο Star παι είναι το μακροβιότερο τηλεπαιχνίδισ την Ελληνική τηλεότραση . Παρουσιάζει ο Πέτρος Πολυχρονίδης\n«Τα τετράγωνα των αστέρων», ΕΡΤ\nΤο παιχνίδι… θρύλος της δημόσιας τηλεόρασης, μεταδόθηκε από την ΕΡΤ το 1980-81 και φυσικά οικοδέσποινα είχε την «σας αγαπώ» Μαρία Αλιφέρη. Κάθε εκπομπή φιλοξενούσε 2 παίκτες (ή ομάδες παικτών) και 9 καλεσμένους («Αστέρια»). Οι παίκτες επέλεγαν τα Αστέρια στα οποία η Μαρία Αλιφέρη θα έκανε τις ερωτήσεις και έπειτα οι παίκτες καλούνταν να διακρίνουν αν τα Αστέρια απαντούσαν ειλικρινά ή αν τους παραπλανούσαν. Εξ ου και το θρυλικό «συμφωνείτε ή διαφωνείτε;».\n«Ποιος θέλει να γίνει εκατομμυριούχος», Μega\nΑκόμα ένα πετυχημένο φορμάτ που βγήκε στον αέρα του Mega το 1999. Ο παίκτης έπρεπε να απαντήσει σωστά σε 15 ερωτήσεις για να κερδίσει μέχρι και 50.000.000 δραχμές! Παρουσιαστής ήταν ο Σπύρος Παπαδόπουλος σε ρόλο… μεσολαβητή των παικτών με το «τέρας»!\nΕιστρέφει στον Αντ1 σύντομα με το Γρηγόρη Αρναούτογλου!\n«Το μεγάλο παζάρι», Mega\nΉταν μία από τις πιο ένδοξες στιγμές του Ανδρέα Μικρούτσικου, ο οποίος, πραγματικά το 1991 άφησε εποχή στο Mega. Καθημερινοί άνθρωποι αναλάμβαναν να κάνουν όλα τα θελήματα του Ανδρέα σε δοκιμασίες με χρηματικά έπαθλα, που στη συνέχεια διαπραγματευόταν με «δέλεαρ» τις κουρτίνες και τον Μίστερ Ζονκ!\nΕπέστρεψε με τη Ντορέττα Παπαδημητρίου στον Σκαι σε μια παραγωγή Νίκου Κοκλώνη όμως δεν πήγε καλά και έφτασαν στα δικαστήρια!


Κοινή ανακοίνωση αριστερών οργανώσεων της Λάρισας για την επέτειο από τη δολοφονία Γρηγορόπουλου - TheNewspaper.gr\n-175 min. ago-Απίστευτο περιστατικό στον Πύργο – Αρνητής γονιός απείλησε ότι θα πάει σχολείο με… καραμπίνα\n-175 min. ago-Ολλανδία – Αυστηρά μέτρα ασφαλείας για την προστασία του πρωθυπουργού Ρούτε μετά από απειλές\n-163 min. ago-Bόλος: Σύλληψη πέντε ατόμων που οδηγούσαν χωρίς δίπλωμα\n-161 min. ago-Χωρίς νερό αύριο Τρίτη δρόμοι στη συνοικία της Νέας Σμύρνης στη Λάρισα\n-157 min. ago-Καρύδης – Ο σεισμός ήταν πολύ κοντά, σχεδόν κάτω από τα σπίτια\n-156 min. ago-Βόλος: Μία νεκρή, ένας σε κρίσιμη κατάσταση και τρεις θετικοί στον COVID από διασπορά σε καφενείο\n-154 min. ago-Εσώρουχο του Τζόρνταν πουλήθηκε για 2.784 δολάρια\n-142 min. ago-Σφοδρή σύγκρουση οχημάτων στον πολύπαθο δρόμο Καρδίτσα - Δέλτα (+Φώτο +Βίντεο)\n-138 min. ago-Σεισμός στην Κρήτη – Ζευγάρι γλίτωσε από κατολίσθηση – Τεράστιοι βράχοι μία ανάσα από το αυτοκίνητο\n-136 min. ago-Η Media Day του Ερασιτέχνη Ολυμπιακού: «Να πρωταγωνιστήσουμε παντού, στόχος η κατάκτηση τίτλων»\nΚοινή ανακοίνωση εξέδωσαν οι αριστερές οργανώσεις της Λάρισας για την επέτειο από τη δολοφονία Γρηγορόπουλου.\nΗ 6η του Δεκέμβρη ημέρα που ο Αλέξανδρος Γρηγορόπουλος 15 ετών έπεφτε δολοφονημένος από το χέρι του ειδικού φρουρού Επ. Κορκονέα, έγινε η αφετηρία μιας εξέγερσης που για ένα περίπου μήνα συγκλόνισε την ελληνική κοινωνία. Εκατοντάδες χιλιάδες μαθητές, φοιτητές, εργαζόμενοι εξεγέρθηκαν, διαδήλωσαν σε όλη την χώρα, αντιμετώπισαν για ένα μήνα την καταστολή της κυβέρνησης Καραμανλή και του κράτους, βροντοφώναξαν «στις τράπεζες λεφτά στην νεολαία σφαίρες, ήρθε η ώρα για τις δικές μας μέρες»! Ο Δεκέμβρης του 2008 ήταν η εισαγωγή στο μεγάλο κύμα των λαϊκών αγώνων των επόμενων χρόνων .\nΗ φετινή 6η του Δεκέμβρη συμπίπτει με την έξαρση της πανδημίας, με εκατόμβες νεκρών, ως αποτέλεσμα της εγκληματικής πολιτικής της κυβέρνησης που άφησε ανοχύρωτο το ΕΣΥ και αυτή και οι προηγούμενες κυβερνήσεις τα νοσοκομεία χωρίς γιατρούς και νοσηλευτικό προσωπικό. Η αστυνομική απαγόρευση των εκδηλώσεων είναι προσχηματική για να κρύψουν τις ευθύνες τους για την εξάπλωση της πανδημίας, τις ελλείψεις σε ΜΕΘ και προσωπικό. Χρησιμοποιώντας συγχρόνως την πανδημία για να επιβάλλουν την αστυνομική καταστολή και να σωπάσουν το λαό. Άλλωστε, όλες οι κυβερνήσεις και ιδίως ο Χρυσοχοΐδης προσωπικά από την πρώτη επέτειο δοκίμασαν να εμποδίσουν τις εκδηλώσεις για την εξέγερση της 6ης Δεκέμβρη, και το 2009 παρ’ ολίγον να δολοφονήσει αγωνιστές με τις επιθέσεις της ομάδας ΔΕΛΤΑ (που τώρα μετονόμασε σε ΔΡΑΣΗ).\n· Συνάντηση για μια Αντικαπιταλιστική Διεθνιστική Αριστερά\n· Συντονισμός Δράσης και Διαλόγου Κομμουνιστικών Δυνάμεων\n«Κυνήγι του χαμένου θησαυρού» ο εντοπισμός τουαλέτας στο κέντρο της Λάρισας – Η… ανάγκη του κόσμου πάει… θάμνο (φωτο)\nΧαρακόπουλος σε Πέτσα: Να στηριχθεί ο έντυπος Τύπος της περιφέρειας\nΜάχη από το… παρελθόν στις επόμενες περιφερειακές εκλογές: Παπατόλιας εναντίον Αγοραστού;\nΣτη Λάρισα το 36ο Πανελλήνιο Συνέδριο της Ελληνικής Μαθηματικής Εταιρείας\nΧρήστος Καπετάνος: «Οι Έλληνες πολίτες είναι αποφασισμένοι για την μεγάλη πολιτική αλλαγή»\nΟ αγιασμός στο 15ο Γυμνάσιο Λάρισας\nΚολλάτος από την Τοπική Κοινότητα Νέσσωνος: Το έργο της παράταξης μας θα εμφορείται από εργατικότητα, δημοκρατικότητα, διαφάνεια, ηθική και σεβασμό στον Δημότη


Αγνή Κανδύλη »Η κατάσταση είναι πολύ σοβαρή για να βγάζουμε τα σωθικά μας αδίκως! » | blog καθημερινής ενημέρωσης\nΑγνή Κανδύλη »Η κατάσταση είναι πολύ σοβαρή για να βγάζουμε τα σωθικά μας αδίκως! »\n» Τελειώνετε το ποιος φταίει πια!!!!! Στο δια ταύτα! Η κατάσταση είναι πολύ σοβαρή για να βγάζουμε τα σωθικά μας αδίκως! Τώρα χρειαζόμαστε αντοχές και δυνάμεις!!! Μια γροθιά, ο ένας για τον άλλο!!!\nΣκεφτείτε ανθρώπους σαν εμένα πως η σκέψη να συμβεί κάτι, είναι σκέτη τρέλα!!! Με μια απλή ίωση έμεινα 10 ημέρες στο κρεβάτι… είναι οι ηλικιωμένοι, οι διαβητικοί, οι καρκινοπαθείς, οι μεταμοσχευμένοι… είμαστε πολλοί όσοι σας ζητούμε να προσέχετε… για εμάς και τον εαυτό σας!!!\nΑγνή Κανδύλη » Η Ελλάδα θα είναι η ευχάριστη έκπληξη της Ευρωζώνης για τα επόμενα χρόνια » '' Η Ελλάδα θα είναι η ευχάριστη έκπληξη της Ευρωζώνης για τα επόμενα χρόνια. Τα πρώτα βήματά μας εξασφάλισαν την...\nΔημοσιεύτηκε απο τον Αντώνης Παραράς στις 17,Μάρτιος, 2020, 12:16 πμ. στις Κατηγορίες HOT - ΕΙΔΗΣΕΙΣ, photos, ΚΑΣΤΟΡΙΑ, ΠΟΛΙΤΙΚΑ ΚΑΣΤΟΡΙΑΣ. Νπορείτε να παρακολουθείσετε τισ απαντήσεις επι του άρθρου απο RSS 2.0. Παρακαλούμε σχολιάστε το άρθρο...( ή αφήστε σύνδεσμο trackback)\n1 σχόλιο για “Αγνή Κανδύλη »Η κατάσταση είναι πολύ σοβαρή για να βγάζουμε τα σωθικά μας αδίκως! »”\n17 Μαρτίου 2020 - 03:09\nΝα μην ξέρουμε ποιος φταίει δηλαδή για την μεταφορά/μετάδοση του ιού, την συγκάλυψη τόσο καιρό της σοβαρότητας της κατάστασης, την ανευθυνότητα με την οποία αντιμετώπισαν κάποιοι τα πρώτα κρούσματα και πάνω από όλα ποιοι είναι οι υπεύθυνοι τόσα χρόνια για την τραγική κατάσταση των δημόσιων νοσοκομείων μας. Για τις περικοπές, της απολύσεις, τις μίζες, τον κοινωνικό στιγματισμό όλου του προσωπικού των νοσοκομείων ως «τεμπέλικη συντεχνία» που τώρα βγαίνει να χειροκροτεί στα μπαλκόνια ως σωτήρες να μην πούμε τίποτα, αγκαλιάσμενοι όλοι μαζί ας πιούμε την λήθη μονορούφι να κάνουν μερικοί καριέρα.\nΤην ώρα που στο νοσοκομείο δεν έχουν οι γιατροί και οι νοσηλευτές μάσκες, γάντια, αντισηπτικά και άλλα απαραίτητα υλικά βρίσκονται χρήματα για την προβολή των τοπικών πολιτικών-τίποτα; Ως τι βγαίνει ο καθένας πια και κουνάει το δάχτυλο αριστερά δεξιά, πόσο κοστίζει αυτή η προβολή και με ποιους πόρους;\nΤελειώνετε πια με τις θεατρικές παραστάσεις των «ανακοινώσεων» που χρησιμοποιούνται για σύσφιξη σχέσεων μεταξύ τοπικών κύκλων συμφερόντων. Τουλάχιστον σε αυτές που πληρώνονται από την τσέπη μας με την μορφή των κομματικών ενισχύσεων από το κράτος, τους φόρους όλων μας δηλαδή.\nΩς πότε νομίζουν κάποιοι ότι θα καλύπτουν την γύμνια της σημερινής κεφαλής της διοίκησης του νοσοκομείου Καστοριάς; Μια δική τους επιλογή και μόνο; Αλλά να μην δίνουμε σημασία σε αυτά τώρα, χρειάζεται ενότητα, το είπε άλλωστε και η κυρία. Σπιτάκι σας και μόκο, που θέλετε να βγάλετε και συμπεράσματα.


«Σενάρια απαγωγής» - Ραγδαίες εξελίξεις με την εξαφάνιση της 19χρονης στο Κορωπί (Video) - Ειδήσεις - Athens magazine\n«Σενάρια απαγωγής» - Ραγδαίες εξελίξεις με την εξαφάνιση της 19χρονης στο Κορωπί (Video)\nΣε ποιες πόλεις στρέφονται οι έρευνες\nΤο μυστήριο της εξαφάνισης της 19χρονης από το Κορωπί συνεχίζεται. Η 19χρονη Άρτεμις παραμένει αγνοούμενη από τα μέσα του περασμένου μήνα, όταν κάμερες ασφαλείας καταστημάτων στο Κορωπί την κατέγραψαν να περπατάει στην οδό Αττικής.\nΟ δικηγόρος της οικογένειάς της, Αναστάσιος Ντούγκας, ανέφερε ότι έρευνες συνεχίζονται, ενώ τόνισε ότι υπάρχουν στοιχεία που ίσως οδηγήσουν στην επίλυση του γρίφου. «Γίνεται μια μεγάλη έρευνα σε μια πόλη κοντά στην Αττική, όπου είχαμε συγκεκριμένες πληροφορίες ότι είδαν την Άρτεμις με συγκεκριμένα άτομα» είπε μιλώντας στο Mega.\nΣτο μεταξύ οι γονείς της 19χρονης συνεχίζουν να είναι σε απόγνωση, ενώ ο πατέρα της θεωρεί ότι το παιδί του έπεσε θύμα απαγωγής. Ο δικηγόρος της οικογένειας βρίσκεται σε διαρκή επικοινωνία με τους αστυνομικούς που χειρίζονται την υπόθεση και πιστεύει ότι σύντομα θα πέσει φως στην υπόθεση. «Η Άρτεμις δεν έχει φύγει με τη θέλησή της. Αυτό είναι το μόνο σίγουρο» είπε.\nΕξαφάνιση 19χρονης στο Κορωπί: Μυστήριο με το SMS που ζητά λύτρα από τον αδελφό της\nΜυστήριο φέρνει το μήνυμα που βρέθηκε σχετικά με την εξαφάνιση της 19χρονης Αρτέμιδας από το Κορωπί, καθώς αυτό φαίνεται να ζητά λύτρα από τον αδελφό της, με την οικογένεια να προχωρά σε μήνυση.\nΗ μήνυση θα είναι για εκβιασμό και απάτη για τα γραπτά μηνύματα (sms)που εστάλησαν στο κινητό τηλέφωνο του αδερφού της 19χρονης ζητώντας του το ποσό των 5.000 ευρώ προκειμένου να αφήσουν την αδερφή του ελεύθερη και να γυρίσει στο σπίτι.\nΣύμφωνα με τον πατέρα της Άρτεμις, η κόρη του όταν εξαφανίστηκε ενημέρωσε τους γονείς της ότι θα πάει να δώσει μια συνέντευξη για να την πάρουν για δουλειά στα Jumbo Κορωπίου. Οι γονείς έμειναν ήσυχοι ότι το παιδί τους θα πάει εκεί, αλλά σύμφωνα με τις έρευνες της αστυνομίας η Άρτεμις δεν πήγε ποτέ στα Jumbo και οι Αρχές στράφηκαν προς το φιλικό περιβάλλον της κοπέλας.


Από κει που δεν πέρασαν οι άλλοι\nΣτο σημείο που έχει φτάσει το Πρωτάθλημα stoiximan.gr Football League οι λεπτομέρειες είναι αυτές που θα κρίνουν την εξέλιξη των πραγμάτων και δη το ποιες ομάδες θα αποκτήσουν σαφές προβάδισμα ανόδου. Τη δεδομένη χρονική στιγμή η μόνη ομάδα που βρίσκεται κοντά στην πρώτη δυάδα και δεν έχει περιθώρια για λάθη, αν θέλει να διατηρήσει ζωντανές τις ελπίδες για άνοδο, είναι ο Αρης.\nΟι κιτρινόμαυροι με τις δύο νίκες τους κόντρα σε Χανιά και Καλλιθέα έβαλαν τα θεμέλια για να χτίσουν το σερί που χρειάζονται μέχρι το τέλος του Πρωταθλήματος, ήτοι στα οκτώ παιχνίδια που απομένουν. Με την φορά που έχουν αποκτήσει θα κληθούν αύριο να ξεπεράσουν ακόμη ένα εμπόδιο. Το πιο δύσκολο, μαζί με αυτό στο Ηράκλειο, που θα συναντήσουν σε αυτή την τελευταία οκτάδα αγώνων και κόντρα σε μία ομάδα που δεν…χαρίζεται σε κανέναν. Οσοι ταξίδεψαν φέτος στο Αίγιο πέρασαν δύσκολες στιγμές, με τον Παναιγιάλειο να κόβει μάλιστα βαθμούς, τόσο από τον πρώτο Απολλωνα Σμύρνης (0-0), όσο και από τη δεύτερη Λαμία (ήττα με 1-0). Η μοναδική ομάδα που κατάφερε να φύγει νικήτρια από την Πελοπόννησο, είναι του ΟΦΗ και μάλιστα με θριαμβευτικό τρόπο (0-3), προ δύο αγωνιστικών.\nΕφόσον λοιπόν ο Αρης αύριο κάνει το καθήκον του στο Αίγιο και καταφέρει να περάσει από εκεί που δεν πέρασαν οι δύο πρωτοπόροι της βαθμολογίας, πανηγυρίζοντας την κατάκτηση ακόμη τριών βαθμών, τότε θα έχει καταφέρει να κάνει ένα πολύ σημαντικό βήμα. Όχι μόνο γιατί θα αποκτήσει ψυχολογία και αυτοπεποίθηση, αλλά γιατί θα δείξει και ανωτερότητα. Για να το πετύχει βέβαια θα χρειαστεί οι ποδοσφαιριστές του Κωστένογλου να επιδείξουν στο γήπεδο μαχητικότητα και έχοντας καθαρό μυαλό και αυτοσυγκέντρωση να βγάλουν την ανάλογη ενέργεια που είχαν στα τελευταία νικηφόρα παιχνίδια.


Λιναρόσπορος Διατροφικές Πληροφορίες – θερμίδες, υδατάνθρακες, και τα οφέλη για την υγεία – Strong Guru\nHomepage / el / Food and Drink / Λιναρόσπορος Διατροφικές Πληροφορίες - θερμίδες, υδατάνθρακες, και τα οφέλη για την υγεία\nΘερμίδες από το λίπος 39\nΚορεσμένα λιπαρά 0.4g 2%\nκάλιο 84 mg 2%\nΗ βιταμίνη Α 0% · Βιταμίνη C 0.1%\nΑσβέστιο 2% · Σίδηρος 3,3%\nΜία κουταλιά της σούπας ολόκληρους σπόρους λιναριού παρέχει σχεδόν 3 γραμμάρια ινών ή 11 τοις εκατό της συνιστώμενης πρόσληψης σας. Fiber όχι μόνο βοηθά στην ενίσχυση της υγεία του πεπτικού συστήματος, αλλά και φυτικές ίνες βοηθά επίσης στη ρύθμιση της χοληστερόλης στο αίμα και ενισχύουν την πληρότητα, την αίσθηση της πληρότητας μετά το φαγητό.\nΗ προσθήκη λιναρόσπορος σε μια σαλάτα ή smoothie μπορεί να βοηθήσει να ενισχύσει την πρόσληψη πρωτεΐνης σας, αλλά όχι σημαντικά. Θα επωφεληθεί από περίπου 2 γραμμάρια πρωτεΐνης ή περίπου 4 τοις εκατό των καθημερινών στόχων σας (αν καταναλώνουν μια δίαιτα 2.000 θερμίδων ανά ημέρα), όταν καταναλώνουν μόνο μερίδα των σπόρων.\nΣύμφωνα με το Αμερικανικό Κολέγιο Αλλεργιών, Άσθματος και Ανοσολογίας, λιναρόσπορος περιέχει τουλάχιστον πέντε ή έξι διαφορετικά αλλεργιογόνα. Υπάρχει επίσης κάποια ανησυχία σχετικά με την πιθανή διασταυρούμενη αντιδραστικότητα μεταξύ λιναρόσπορο και άλλα αλλεργιογόνα, συμπεριλαμβανομένων και άλλων σπόρων. Είναι σημαντικό να μιλήσετε με τον γιατρό σας αν υποψιάζεστε αλλεργία στο λιναρόσπορο.\nPrevious post Λευκό τσάι: οφέλη, Παρενέργειες, και προετοιμασίες\nNext post Σολομός Διατροφικές Πληροφορίες και Οφέλη για την υγεία


ROMIANEWS: Από τον στρατό ακόμη μυήθηκαν στην σημασία της εξαγοράς (θητείας) οι πολιτικοί μας. Που και πως υπηρέτησαν την "μαμά πατρίδα" οι πολιτικοί αρχηγοί ...\nΑπό τον στρατό ακόμη μυήθηκαν στην σημασία της εξαγοράς (θητείας) οι πολιτικοί μας. Που και πως υπηρέτησαν την "μαμά πατρίδα" οι πολιτικοί αρχηγοί ...\nΈβαλε βύσμα για να γίνει ναύτης: O Αλέξης Τσίπρας έβαλε βύσμα για να μην υπηρετήσει εκεί που προβλεπόταν από τη μαμά πατρίδα. Την άνοιξη του 2003, του ήρθε το χαρτί για να παρουσιαστεί στο Στρατό Ξηράς. Ο 29χρονος Αλέξης έβαλε μέσον στην τότε κυβέρνηση του ΠΑΣΟΚ και κατάφερε να μεταταχθεί στο Πολεμικό Ναυτικό. Όταν ήρθε η ώρα της μετάθεσης, μπήκαν και πάλι τα μεγάλα μέσα και ο νυν πρόεδρος του ΣΥΡΙΖΑ τοποθετήθηκε στη διοίκηση του ΓΕΝ, στην. ακριτική λεωφόρο Μεσογείων. Καθημερινά βρισκόταν στο Πεντάγωνο, μέσα στην καρδιά του υπουργείου Εθνικής Άμυνας. Την άνοιξη του 2004, χρησιμοποίησε νόμο που έλεγε ότι, εάν είσαι στο Στρατό και κατέβεις υποψήφιος βουλευτής, παίρνεις προσωρινή απόλυση και επανέρχεσαι μετά τον εκλογικό αγώνα. Έτσι, απολύθηκε προσωρινά κατεβαίνοντας υποψήφιος και ξαναγύρισε μετά τις εκλογές στις τάξεις του Ναυτικού. Στο μεταξύ, η στρατιωτική θητεία είχε μειωθεί κατά 3 μήνες, οπότε εκεί που χρωστούσε 6 μήνες, υπηρέτησε τους μισούς.\nΤούτη η θητεία δεν σταματά ποτέ.: O επικεφαλής της Χρυσής Αυγής, Νίκος Μιχαλολιάκος, είναι ο πολιτικός αρχηγός που έχει υπηρετήσει περισσότερο από όλους στον Ελληνικό Στρατό. Παρουσιάστηκε σε ηλικία 20 ετών και έκανε θητεία 42 μηνών παρακαλώ! Έκανε τη θητεία του στη 2η Μοίρα Αλεξιπτωτιστών (μονάδα προφυλακής) και στο 22ο Σύνταγμα Πεζικού στη Λέσβο. Από τις Ειδικές Δυνάμεις μεταφέρθηκε στο Σώμα Υλικού Πολέμου και συνέχισε μια περιπετειώδη θητεία.\nΤα «είδε όλα» λόγω χούντας: Ανήκει σε εκείνους τους πολιτικούς αρχηγούς που «τα είδαν και τα έζησαν όλα» στον Στρατό! Ούτε βύσμα είχε τότε, ούτε μπορεί κανείς να τον κατηγορήσει ότι καλοπέρασε. Τουναντίον, ο κ. Κουβέλης ήταν οπλίτης στην Τρίπολη κατά την περίοδο της επταετούς δικτατορίας των συνταγματαρχών. Εκεί απέκτησε και το παρατσούκλι «γονδολιέρης». Και αυτό γιατί οι στρατεύσιμοι τον έχωναν συνεχώς αγγαρεία στον καθαρισμό των τουαλετών. Σχεδόν μόνιμα ήταν με το σκουπόξυλο στο χέρι. Όπως λένε αρκετοί χαριτολογώντας, «έχει καθαρίσει αρκετές. Βενετίες»!


Δεν είχε τέρμα, δεν είχε και Φορτούνη! | Contra.gr\nΔεν είχε τέρμα, δεν είχε και Φορτούνη!\nΟ Σταύρος Γεωργακόπουλος γράφει για τον Νίκολα Λεάλι που φέρει ευθύνη σε τρία από τα πέντε γκολ που δέχθηκε σε δύο παιχνίδια, τον σκασμένο από την υπερχρήση του Μπέντο, Φορτούνη που ήθελε αλλά δεν μπορούσε κι έναν Ολυμπιακό που δεν έπαιξε στην Πόλη με τη μαχητικότητα του "Καραϊσκάκης".\nÃÉÏÕÑÏÐÁ ËÉÃÊ / ÌÐÅÓÉÊÔÁÓ - ÏÓÖÐ / EUROPA LEAGUE / BESIKTAS - OLYMPIAKOS (ÊÙÓÔÁÓ ÌÁÊÑÕÄÇÌÁÓ / Eurokinissi Sports) EUROKINISSI SPORTS\nΉταν αουτσάιντερ από την κλήρωση και δυστυχώς συμβιβάστηκε με αυτό το ρόλο, παρότι η Μπεσίκτας του ακριβού ρόστερ και των πανάκριβων "αστέρων" αποδείχθηκε τρωτή. Πάλεψε με λύσσα στο πρώτο παιχνίδι, δεν το έκανε στην Πόλη. Του δόθηκε η ευκαιρία να κάνει την υπέρβαση και να "τρελάνει" την Ευρώπη, αλλά την πέταξε στα σκουπίδια. Κάπως έτσι μπορεί κανείς να περιγράψει την παρουσία του Ολυμπιακού κόντρα στους πρωταθλητές Τουρκίας και στα δύο ματς.\nΟ Νικόλα Λεάλι ήταν ασφαλώς ο πιο αδύναμος κρίκος. Όταν φέρεις ευθύνη στα 3 από τα 5 γκολ που έχεις δεχθεί σε δύο παιχνίδια (σ.σ. στο Φάληρο έκανε δώρο το 1-1 στον Αμπουμπακάρ, στη ρεβάνς ήταν ανεπαρκής τουλάχιστον στα δύο γκολ του Μπάμπελ), αυτομάτως είσαι ο πρώτος που θα καθίσει στο εδώλιο του κατηγορουμένου να απολογηθείς για τον αποκλεισμό. Ο Ιταλός πορτιέρε απέδειξε για μία ακόμη φορά ότι είναι ή του ύψους ή του βάθους, γεγονός που αυτομάτως τον θέτει εκτός από ομάδες με υψηλούς στόχους...\nΔΕΝ ΗΤΑΝ ΜΟΝΟ Ο ΛΕΑΛΙ...\nΑν επιχειρήσουμε, ωστόσο, να δούμε το δάσος κι όχι το δέντρο, δεν ήταν μόνο οι τεράστιες γκάφες του Λεάλι που στέρησαν από τον Ολυμπιακό το δικαίωμα να πάει ακόμη πιο μακριά το ευρωπαϊκό του ταξίδι. Όσο καλός, μαχητικός και μυαλωμένος ήταν στο πρώτο παιχνίδι ο πρωταθλητές Ελλάδας τόσο νωθρός, ασύνδετος και γκαφατζής αποδείχθηκε χθες.\nΠολλά λειτούργησαν λάθος, ελάχιστα "βγήκαν" απ' όσα είχε σχεδιάσει στο μπλοκάκι του ο υπηρεσιακός κόουτς Βασίλης Βούζας. Το πρώτο γκολ προέρχεται από φθηνό λάθος του Κώστα Φορτούνη έξω από την περιοχή του Ολυμπιακού. Ο ηγέτης των Ερυθρολεύκων έχασε τσάμπα τη μπάλα από τα πόδια τη στιγμή που οι συμπαίκτες του επιχειρούσαν να βγουν από την περιοχή τους και με μία γλυκιά σέντρα του Ταλίσκα, ο Αμπουμπακάρ σκόραρε σαν σε προπόνηση ανάμεσα από τους δύο στόπερ.\nΔΥΟ ΓΚΟΛ ΜΕ ΤΕΣΣΕΡΙΣ ΠΑΣΕΣ...\nΑυτό το γκολ προήλθε από ένα κλέψιμο κι ένα γλυκό σερβίρισμα στο διάστημα της έντονης πίεσης των γηπεδούχων, ενώ δέκα λεπτά αργότερα ήρθε και το 2-0 από δύο πάσες! Ο Χάτσινσον μπαίνει στη διεκδίκηση στο χώρο του κέντρου και με μία επαφή βγάζει στην πτέρυγα τον Κουαρέσμα, ο οποίος έχει αφήσει πίσω του... αιώνες τον Σισοκό. Μια σέντρα απέναντι από τον χαρισματικό Πορτογάλο, ένα δυνατό σουτ του Μπάμπελ ανάμεσα σε τρία ερυθρόλευκα πόδια, ο Λεάλι ακόμα... πέφτει και 2-0!\nΤο ενθαρρυντικό, σε αυτό το εφιαλτικό ξεκίνημα για τους φιλοξενούμενους, είναι ότι το 2-0 δεν τους έκοψε τα πόδια. Δεν τα παράτησαν! Συνέχισαν να προσπαθούν και λίγο αργότερα ξαναμπήκαν στο παιχνίδι με τη γκολάρα του Ελιουνούσι, έστω κι αν ο Νορβηγός είχε και τη βοήθεια της τύχης με τη μπάλα να βρίσκει στο δρόμο της προς την εστία στο πόδι του Αντριάνο.\nΕπέστρεψαν στη διεκδίκηση της πρόκρισης, φόρτωσαν με άγχος τους αντιπάλους τους, ενώ λίγο αργότερα έμειναν και περισσότεροι στο γήπεδο από την ανοησία του Αμπουμπακάρ να κουτουλήσει εκτός φάσης τον Ρέτσο! Ο Ολυμπιακός έδειχνε έτοιμος να κάνει σε χρόνο ρεκόρ τη διαδρομή από την κόλαση στον παράδεισο, αλλά πάνω που πήγε να ανέβει στο άλογο, όχι μόνο δεν κατάφερε να σταθεί, αλλά τελικά ξανάπεσε με κρότο.\nΠροσπάθεια έγινε και μάλιστα μεγάλη, αλλά όχι με τον σωστό τρόπο. Τα ποσοστά κατοχής μπάλας έγειραν προς την πλευρά των παικτών του Βούζα (66%), αλλά σε όλο το διάστημα που ήταν περισσότεροι στο γήπεδο, μια φορά απείλησαν στη διπλή ευκαιρία του Ελιουνούσι στο 48', άντε και στο φαουλ του Φορτούνη στο 60'. Με τον Κώστα "πεθαμένο" από την κούραση, χωρίς ίχνος φρεσκάδας, με το πνεύμα πρόθυμο, αλλά τη σάρκα ανήμπορη, δεν υπήρχε ο ηγέτης για να κάνει τη διαφορά όταν όλη η ομάδα τον χρειάστηκε.\nΔΕΝ ΒΓΗΚΑΝ ΟΙ ΑΛΛΑΓΕΣ\nΕίναι αλήθεια ότι ο Βασίλης Βούζας βλέποντας τον "Φορτού" στα... κόκκινα από την υπερχρήση του... Μπέντο, σκέφτηκε να τον αφήσει στον πάγκο και να τον ρίξει ξεκούραστο στο β' μέρος όπως έγινε στον επαναληπτικό του Περιστερίου, αλλά δεν το τόλμησε. Ο Ολυμπιακός πάλεψε, προσπάθησε για την ισοφάριση, αλλά του έλειψαν η ποιότητα, το καθαρό μυαλό και η σωστή επιθετική προσέγγιση, κατάλοιπο της εποχής του Πορτογάλου τεχνικού με τον μονοδιάστατο τρόπο παιχνιδιού.\nΤο ακόμη χειρότερο είναι ότι ο πάγκος δεν δικαιώθηκε ούτε για τις τρεις αλλαγές. Ο Μανθάτης από τους κορυφαίους του πρώτου μέρους (σ.σ. από δικό του κλέψιμο με τάκλιν ξεκίνησε η φάση του 2-1), βγήκε μόλις στο 56' για να δώσει τη θέση του στον Σεμπά, ο οποίος ήταν, λόγω του τραυματισμού, πολύ μακριά από τον καλό του εαυτό. Στα... ρηχά κινήθηκε και ο Μάριν, ενώ από τη στιγμή που αποχώρησε από το κέντρο αρχικά ο -εξαντλημένος- Καμπιάσο και στη συνέχεια ο Ρομαό για να δώσει τη θέση του στον Μάρτινς, ο Ολυμπιακός έμεινε από... άξονα.\nΗ Μπεσίκτας παρότι οι παίκτες της βρέθηκαν στα σκοινιά για μεγάλο διάστημα κι έδιωχναν τη μπάλα στην εξέδρα, με συμπεριφορά μικρής ομάδας στα σημεία που πίεσαν οι παίκτες του Ολυμπιακού, είχαν και την κλάση και την ψυχραιμία να βρουν το κενό στην άμυνα και να φτάσουν στο 3-1. Με σκόρερ πάλι τον Μπάμπελ που έπιασε για δεύτερη φορά στον ύπνο και τον Λεάλι, αλλά και το κέντρο άμυνας...\nΚάπου εκεί γράφτηκε ο επίλογος σε ό,τι αφορά τη μάχη της πρόκρισης, αλλά ο επίλογος στο σκόρ φέρει το όνομα του Τοσούν, ο οποίος λίγα λεπτά μετά την είσοδό του στο τερέν πρόλαβε να βάλει υπογραφή στο πικρό 4-1. Όσο απίστευτο κι αν ακούγεται ο Ολυμπιακός δέχθηκε τέσσερα γκολ στο "Vodafone Arena", όλα από... αντεπιθέσεις της Μπεσίκτας και ερασιτεχνικά λάθη, σε ένα επίπεδο που παίζεις με τις λεπτομέρειες!\nΑν δούμε ψύχραιμα το τι έγινε και στα δύο παιχνίδια μπορούμε να πούμε ότι "η καλύτερη και πιο πλήρης ομάδα νίκησε". Αν μετρήσουμε, ωστόσο, τα λάθη που έγιναν εκατέρωθεν θα φτάσουμε στο συμπέρασμα ότι ο Ολυμπιακός έφτασε στην πηγή και δεν ήπιε νερό, επειδή πολύ απλά προδόθηκε από τις δικές του αδυναμίες. Αν οι πρωταθλητές Ελλάδας το πίστευαν, θα μπορούσαν να πετύχουν το κάτι παραπάνω και να προκριθούν στους "8" της Ευρώπης, έστω και με λίγη τύχη! Τόσο απλά...\nΟλυμπιακός: Ο Ερυθρός Αστέρας τιμώρησε τα πολλά λάθη των “ερυθρόλευκων”\nΟι νέες τεχνολογίες που χαρίζουν καλύτερο κράτημα στα αυτοκινητα της Mazda\nΤα TOP 5 Σουπερμίνι σε πωλήσεις στην Ελλάδα το 2021


Κριτική: Ουζερί Τσιτσάνης – Broken hearts are for assholes\nMovies / Special K\nDecember 17, 2015 Brokenheartsr4assholes7 Comments\nΕίχα καιρό να πάω σινεμά και χθες που πήγα υποσχέθηκα στον εαυτό μου να μην περάσει ξανά τόσος καιρός. Επιλογή ταινίας: Ουζερί Τσιτσάνης. Η ταινία είναι βασισμένη στο ομότιτλο βιβλίο του Γιώργου Σκαμπαρδώνη.\nΤο ότι την σκηνοθέτησε ο Μανούσος Μανουσάκης ήταν ευχή και κατάρα μαζί. Δεν ήξερα αν θα προσθέσει κάτι καλό ή κάτι κακό. Παρ’όλα αυτά συνολικά σαν αποτέλεσμα, μάλλον έγινε το πρώτο. Με τους κριτικούς να αφήνουν την ταινία…στην ίδια τάξη…πάμε να δούμε την δική μου οπτική.\nΚαταρχάς το ταξίδι στο χρόνο, στη Θεσσαλονίκη της γερμανικής κατοχής του 1942, ανέσυρε στην οθόνη αλλά και στο μυαλό μας, εικόνες μιας εποχής που προτιμούμε να ξεχάσουμε. Όλες τους, μία προς μία, ήταν συγκλονιστικές, ακόμα και αυτές που έπαιρναν βραβείο κοινοτυπίας. Αυτό όμως που το έργο δεν μου έδωσε και περίμενα να δω σε αυτήν την ταινία, ήταν η αγωνία των πρωταγωνιστών. Πιο πολύ άγχος είχα εγώ, παρά εκείνοι για το μέλλον τους. Με εξαίρεση κάποιες στιγμές, οι πρωταγωνιστές έμοιαζαν σεναριακά υποταγμένοι. Στην επιφάνεια, όλα δούλευαν ρολόι, αλλά σταματούσαν και εκεί. Η απουσία βάθους λειτούργησε καταλυτικά ώστε να μιλάμε για μια ταινία που ακροβατεί μεταξύ του ύψους και του βάθους.\nΟι χαρακτήρες δεν περιπλέκονται, οι σχέσεις τους δεν ολοκληρώνονται, οι σκηνές μεταξύ τους μένουν στο παρά πέντε και ποτέ στο ακριβώς. Όλα αυτά, αν δεν είναι ηθελημένο σκηνοθετικό τρικ που μου διαφεύγει, αφήνουν μια αίσθηση ανικανοποίητου να πλανάται, δηλητηριάζοντας τις πολύ καλές ερμηνείες ορισμένων ηθοποιών.\nΗ ενδυμασία και η μουσική παρ’όλο που δεν με συντάραξαν, ήσαν αρκετά καλές. Ο Θέμης Καραμουρατίδης έκανε το καλύτερο δυνατόν και τα τραγούδια συνδύαζαν παρόν και μέλλον. Περίμενα κάτι παραπάνω από τον τίτλο όσον αφορά στη μουσική βέβαια. Μ’άρεσε που το ουζερί αποτελούσε έναν χώρο όπου κυριαρχούσε η μουσική και η ανεμελιά θα λέγαμε, αλλά καθώς άνοιγες την πόρτα, έβγαινες στην σκληρή πραγματικότητα, η οποία κάποιες φορές κατάφερνε και εισέβαλε και μέσα στο ουζερί, προκαλώντας τρομερή αναταραχή ακριβώς για αυτό το λόγο. Γιατί εκεί υπήρχε μουσική και ανεμελιά και όσοι έμπαιναν στο ουζερί, φαίνεται πραγματικά να ξεχνούσαν τι γινόταν εκείνη την ώρα έξω από αυτό.\nSPOILER ALERT! * Το σενάριο ήταν αρκετά αναμενόμενο από τον τρόπο που η ιστορία ξεδιπλωνόταν μπροστά στα μάτια μας. Όσον αφορά τη σκηνοθεσία, ούτε φτωχή, ούτε βέβαια κάτι αξιόλογο. Συνολικά όμως δεν σου άφηνε κακή εικόνα. Αγαπημένες τραγικές στιγμές ήταν: 1. Όταν ο Γιώργος ανακαλύπτει ότι ο Αλμπέρτο δολοφονήθηκε εν ψυχρώ (πόσο τέλειο σκηνοθετικό εύρημα) και 2. Η τελευταία σκηνή που η ανάγνωσή της σε ανατριχιάζει.\nΑυτό που νομίζω κράτησε την ταινία ψηλά ήταν οι ηθοποιοί. Ο Χάρης Φραγκούλης (βλ. Γιώργος) από την πρώτη στιγμή με κέρδισε με την ερμηνεία του. Σαν να κρατούσε μια ταινία μόνος του μου φάνηκε. Από την αρχή στέφθηκε πρωταγωνιστής και ήταν περιέργο γιατί περίμενες τον Τσιτσάνη να έχει αυτό το ρόλο. Ο δεύτερος, πραγματικά δρούσε παρασκηνιακά θα λέγαμε, καθώς έπαιξε καταλυτικό ρόλο στην πλοκή, αλλά κατά τα άλλα ήταν κομπάρσος. Παρόλο που παραπάνω είπα ότι οι σχέσεις δεν φτάνουν ποτέ στο ακριβώς, δεν με χάλασε καθόλου που δεν εξελίχθηκε η σχέση του Τσιτσάνη με τη Λέλα, μη σας πω το προτίμησα κιόλας και μου φάνηκε και έξυπνο. Με ένα φιλί και μια “σκηνή τσακωμού”, έληξε το ειδύλλιο πριν καν αρχίσει. Είμαι η μόνη που θεωρώ ότι η Ζωή (γυναίκα Τσιτσάνη) έπαιξε το ρόλο της όσον αφορά τον τερματισμό αυτού του ειδυλλίου καθότι, λίγες φορές την έδειξε ο φακός, πολλές αρετές της έδωσε; Μας εξηγεί σε μέσες άκρες γιατί ο Τσιτσάνης στάθηκε πιστός;\nΌμως το άλλο ειδύλλιο, το πρωταγωνιστικό, ο έρωτας μεταξύ του Χριστιανού Γιώργου και της Εβραίας Εστρέα, μου άφησε μια πίκρα και ένα μάθημα. Η Χριστίνα Χειλά Φαμέλη που υποδυόταν την Εστρέα είχε τέτοια μάτια που η ανεπάρκειά της στην υποκριτική κρύφτηκε πίσω τους. Προσωπικά δεν μου άρεσε υποκριτικά, ενώ την ίδια στιγμή ο Χάρης Φραγκούλης έδινε ρέστα. Η ίδια ανισορροπία με χάλασε και στο παράνομο love story. Η πίκρα μου είχε να κάνει με τις θυσίες του Γιώργου σε όλη την ταινία και την αδιάφορη και λίγο εγωίστρια θα έλεγα Εστρέα. Δεν ξέρω αν έπρεπε να ήταν έτσι ή υποκριτικά η ηθοποιός δεν έβγαλε τόσο ζήλο. Η λύτρωσή μου δεν ήρθε ποτέ διότι η Εστρέα επέλεξε να γυρίσει στους γονείς της χωρίς να υπάρχει κάποιος ουσιαστικός λόγος. Επιφανειακά επειδή ο αδερφός της δολοφονήθηκε, αλλά επί της ουσίας η κίνησή της αυτή κάνει τον θάνατο του αδερφού της ανούσιο και επιστρέφει στους γονείς της που την “σκότωσαν” στο όνομα μιας θρησκείας.\nΑποκορύφωμα της ταινίας, η τελευταία σκηνή. Η παρηγοριά του Τσιτσάνη αλλά και το σκοινί που τον τραβούσε στη θύμηση της Λέλας, το μπουζούκι του, γίνεται στάχτη στον αέρα με τη βοήθεια της χειροβομβίδας που ο Γιώργος φαινόταν θα χρησιμοποιούσε για να αυτοκτονήσει, ενώ στην ταινία την είχε γλυτώσει ουκ ολίγες φορές. SPOILER ALERT! *\n2015, Greece, movies, ouzeri, review, tsitsanis\n7 thoughts on “Κριτική: Ουζερί Τσιτσάνης”\nΠραγματικά μάλλον ο Γιώργος ήταν η καλύτερη ερμηνεία της ταινίας.. εμένα μου φάνηκε αρκετά αδιάφορη.. Με ένα τέτοιο σενάριο θα μπορούσαν να γίνουν θαύματα. Η Εστρέα δεν έπειθε καθόλου.. και γενικά δε νομίζω πως αποδόθηκε ακέραια η ατμόσφαιρα της εποχής.. όπως είπες κι εσύ ήταν πολύ επιφανειακό σε ορισμένα σημεία!\nΟ Γιώργος ήταν ένα διαμάντι πραγματικά. Ανάμεσα σε κακές ερμηνείες (όπως αυτή της Εστρέα) κατάφερε να σταθεί στο ύψος του. Γενικά πάντως ενώ έχεις δίκιο ότι με τέτοιο σενάριο θα μπορούσαν να γίνουν θαύματα, μην ξεχνάμε ότι είναι ελληνική παραγωγή και εγώ προσωπικά έμεινα ικανοποιημένη. Μακάρι να γίνουν κινηματογραφικά βήματα προς τη σωστή κατεύθυνση στην Ελλάδα και να απολαύσουμε ωραίες παραγωγές.\nΣυμφωνώ, όσο περισσότερες ταινίες γίνονται, θα εξελιχθεί και το είδος! 🙂\nΠολυ καλη η κριτικη,σκεφτομαι να παω να την δω!\nΝα πας, σίγουρα δεν θα χάσεις τον χρόνο σου. Σε ευχαριστώ.\nΤην είδα κι εγώ την ταινία και συμφωνώ σχεδόν σε όλα τα σημεία μαζί σου. Μια ταινία σαν τηλεοπτική σειρά, με ατάκες μιας άλλης εποχής, σε κάποια σημεία, που με έκαναν να γελώ νευρικά και σίγουρα δεν ήταν αυτός ο στόχος. Επίσης, υπήρχαν άπειρα κλισέ (π.χ. οι Γερμανοί γελάνε δυνατά και μοχθηρά όσο οι Εβραίοι εξευτελίζονται στην πλατεία). Δεν αποδόθηκε ιδιαίτερο βάθος στους χαρακτήρες κι όλες οι υπο-ιστορίες ήταν ένα βιαστικό πασάλειμμα. Η ερμηνεία της Εστρέας ήταν ολίγον τι για γέλια -είμαι κακιά το ξέρω- ο δε Φραγκούλης κλάσης ανώτερος, αυτό είναι σαφές.\nΣυμπέρασμα: πολύ κακό για το τίποτα!\nΚάποιες στιγμές και γω γελούσα…αλλά στο τέλος έκλαψα. Δεν ξέρω αν έφταιγε ότι είμαι υπερευαίσθητη ή επειδή αυτό που στο τέλος μου άφησε, με άγγιξε πιο βαθιά.


Στο 25% ο φόρος για το Netflix στη Γαλλία, στο 1,5% στην Ελλάδα! – MediaGR.org\nΑπό τα γυρίσματα του «Τhe Enforcer». To ελληνικό δημόσιο επιδοτεί το προσωπικό βουλγάρικων εταιρειών για παραγωγές στην Ελλάδα\nΒαρύ πλήγμα στην αναπτυσσόμενη οπτικοακουστική βιομηχανία της χώρας δέχεται η χώρα από τις επιλογές της κυβέρνησης. Ενώ η Γαλλία ετοιμάζει διάταγμα που θα επιβάλει στο Netflix και στην Amazon να διαθέτουν το 20% – 25% των εσόδων τους για την παραγωγή γαλλικών σειρών και ταινιών, η Ελλάδα, με απόφαση της κυβέρνησης, έχει προσδιορίσει το ποσοστό αυτό στο φτωχό 1,5%. Το καθεστώς αυτό συνιστά αθέμιτο ανταγωνισμό για τις επιχειρήσεις με έδρα στην Ελλάδα που πληρώνουν φόρους και εισφορές.\nΗ απόφαση αυτή της κυβέρνησης λειτουργεί συνδυαστικά με την τροπολογία του Κυριάκου Πιερρακάκη επί του «νόμου Κρέτσου», που επιτρέπει στις επιδοτούμενες παραγωγές στην Ελλάδα να τιμολογούν το 50% του κόστους παραγωγής σε άλλες χώρες. Έ\nΗ δοκιμή του νέου συστήματος έγινε με τα γυρίσματα της παραγωγής «Τhe Enforcer» (πρώην τίτλος «Barracuda») με τον Αντόνιο Μπαντέρας. Η κυβέρνηση επένδυσε στην προβολή της παραγωγής, αλλά οι εργαζόμενοι του χώρου διαπίστωσαν πως η επιδοτούμενη από το Ελληνικό Δημόσιο παραγωγή με 4 εκατ. ευρώ, επί προϋπολογισμού 20 εκατ. ευρώ, είχε εργαζομένους από τη Βουλγαρία. Η βουλγαρική εταιρεία παραγωγής Nu Boyana Film Studios, που είχε δείξει ενδιαφέρον από το 2018, έφερε προσωπικό από τη Βουλγαρία για την ταινία. Ο «νόμος Κρέτσου» υποχρέωνε τους παραγωγούς, για να λάβουν την επιδότηση από το Ελληνικό Δημόσιο, να κάνουν τιμολογήσεις στην Ελλάδα, αποκλειστικά αποδίδοντας φόρους και εισφορές εντός ελληνικής επικράτειας.\nTagged amazon, «Τhe Enforcer», «νόμος Κρέτσου», Netf, Nu Boyana Film Studios\nSeptember 6, 2019 Βασίλης Κουφόπουλος\nTweet0LinkedIn0Share0 Νέα δεδομένα δημιουργούνται στην υπόθεση αναζήτησης στρατηγικού επενδυτή για την Forthnet έπειτα από την πρόταση που κατέθεσε η Alter Ego στις δανείστριες τράπεζες. Υπενθυμίζεται ότι τον Οκτώβριο του 2016, οι τέσσερις δανείστριες τράπεζες (Alpha Bank, Attika Bank, Εθνική Τράπεζα, Τράπεζα Πειραιώς) απέκτησαν μέσω της κάλυψης του Μετατρέψιμου Ομολογιακού Δανείου που εξέδωσε το Διοικητικό Συμβούλιο […]\nΕπιστρέφουν οι σειρές «9-1-1» και «9-1-1: Lone Star» στο FOX\nJanuary 29, 2021 January 29, 2021 Βασίλης Κουφόπουλος\nTweet0LinkedIn0Share0 ΔΕΛΤΙΟ ΤΥΠΟΥ Οι κορυφαίες δραματικές σειρές «9-1-1» και «9-1-1: Lone Star» έρχονται με νέους κύκλους αποκλειστικά στο FOX κάθε Τρίτη και Τετάρτη! Από τους δημιουργούς Ryan Murphy, Brad Falchuk και Tim Minear, οι σειρές που έχουν επαναπροσδιορίσει τον όρο αστυνομικό δράμα, επιστρέφουν με νέους κύκλους, νέα περιστατικά, συγκλονιστικές αποκαλύψεις και ιστορίες που κόβουν την […]\nTweet0LinkedIn0Share0 Πλήρης αλλαγή και στο διαφημιστικό καθεστώς. Το άρθρο 12 του ν. 2328/1995 αναδιαμορφώνεται εξ ολοκλήρου. Το ποσοστό των επιστροφών επανέρχεται στο 9,9%, ρύθμιση που σύμφωνα με πληροφορίες μας δεν βρίσκει σύμφωνους όλους τους ιδιοκτήτες των τηλεοπτικών σταθμών. Γίνεται με αυτόν τον τρόπο επιστροφή στο καθεστώς του «νόμου Βενιζέλου», για το οποίο οι ίδιοι οι […]


Lamborghini Sian Roadster: Καλοκαιρινή καταιγίδα τεχνολογίας και δύναμης (video) - motori.gr\nLamborghini Sian Roadster: Καλοκαιρινή καταιγίδα τεχνολογίας και δύναμης (video)\nΤην καταλληλότερη εποχή διάλεξε η Lamborghini για την αποκάλυψη της νέας Sian Roadster, καθώς το καλοκαίρι είναι απολαυστικό να οδηγείς και να σε «χαϊδεύει» ο ήλιος.\nΗ νέα Sian Roadster, διαθέτοντας προηγμένη υβριδική τεχνολογία, δείχνει το μέλλον της ιταλικής εταιρείας των supercars προς τον εξηλεκτρισμό, χωρίς όμως εκπτώσεις σε επίπεδο επιδόσεων.\nΠάμε όμως πρώτα να κάνουμε ένα οφθαλμόλουτρο παρατηρώντας την εντυπωσιακή σιλουέτα της νέας Sian Roadster. Το πρώτο που διαπιστώνεις είναι ότι η Sian χωρίς μεταλλική οροφή πάνω από την αυστηρά διθέσια καμπίνα της δείχνει ακόμα πιο όμορφη, σε σύγκριση με το coupe αμάξωμα, ενώ διατηρεί τις φουτουριστικές και συνάμα άκρως δυναμικές γραμμές της.\nΣτις πρώτες επίσημες φωτογραφίες βλέπουμε τη νέα Sian Roadster βαμμένη με τη μπλε απόχρωση ονόματι “Blu Uranus”, ενώ αντίθεση σχηματίζουν οι πολυάκτινες ζάντες της με τη χάλκινη απόχρωση “Oro Electrum”, η οποία σύμφωνα με τη Lamborghini επιλέχτηκε για να υποδηλώσει την ηλεκτροκίνηση.\nΠαρατηρώντας από ψηλά τις διαγώνιες έντονες γραμμές που «τρέχουν» προς τα πίσω είναι εμπνευσμένες από την πρώτη Countach. Στο ιδιαίτερα χαμηλό εμπρός τμήμα διακρίνουμε το splitter κατασκευασμένο από ανθρακόνημα και τους χαρακτηριστικούς Led προβολείς σε σχήμα “Y”.\nΓια την αεροδυναμική της νέας Sian Roadster φροντίζουν οι μεγάλες εισαγωγές-εξαγωγές αέρα πλευρικά του οχήματος, στο εμπρός καπό και η πίσω αεροτομή, η οποία επεκτείνεται εν κινήσει για τη βελτίωση της απόδοσης.\nΕιδική μνεία αξίζει στα ενεργά πτερύγια ψύξης στο πίσω τμήμα που χρησιμοποιούν μια μοναδική τεχνολογία υλικών κατοχυρωμένη με δίπλωμα ευρεσιτεχνίας από τη Lamborghini. Η λειτουργία των πτερυγίων ενεργοποιείται από την αντίδραση του υλικού τους στη θερμοκρασία που παράγεται από το σύστημα εξάτμισης κάνοντας τα να περιστρέφονται.\nΤο υβριδικό σύστημα της νέας Sian Roadster απαρτίζεται από V12 κινητήρα απόδοσης 785 ίππων (8.500 σ.α.λ.) και από έναν ηλεκτροκινητήρα 48 Volt, απόδοσης 34 ίππων, ο οποίος βρίσκεται ενσωματωμένος στο κιβώτιο ταχυτήτων, ενώ λειτουργεί υποστηρικτικά σε ελιγμούς με χαμηλή ταχύτητα, όπως κατά τη διάρκεια της όπισθεν και της στάθμευσης.\nΑκόμα μια τεχνολογική «τομή» της νέας Sian Roadster είναι ότι δε χρησιμοποιεί μπαταρία ιόντων λιθίου για την αποθήκευση ενέργειας, όπως τα συμβατικά υβριδικά μοντέλα, αλλά έναν πυκνωτή. Η Lamborghini υποστηρίζει ότι αποθηκεύει δέκα φορές την ισχύ μιας μπαταρίας ιόντων λιθίου, ενώ τοποθετημένος ανάμεσα στο πιλοτήριο και στο διαμέρισμα του κινητήρα εξασφαλίζει ιδανική κατανομή βάρους.\nΣημειώνεται ακόμα ότι είναι τρεις φορές πιο ισχυρός από μια μπαταρία ιόντων λιθίου ίδιου βάρους και τρεις φορές ελαφρύτερος από μια που παράγει την ίδια ισχύ. Το ηλεκτρικό σύστημα της νέας Sian Roadster με τον πυκνωτή και τον ηλεκτροκινητήρα ζυγίζει μόνο 34 κιλά, παρέχοντας έτσι μια αξιοσημείωτη αναλογία βάρους προς ισχύ 1 κιλό/ίππο.\nΗ συνδυαστική ισχύς φτάνει τους 819 ίππους, ενώ οι επιδόσεις ενθουσιάζουν με επιτάχυνση από 0-100 χλμ./ώρα εντός 2,9 δευτ. και μέγιστη ταχύτητα 350 χλμ./ώρα. Μόνο 19 Sian Roadster θα κατασκευάσει η Lamborghini, ενώ ήδη όλες έχουν πουληθεί…\nTags: LAMBORGHINISIAN ROADSTERΥΒΡΙΔΙΚΗ


7o Open Tennis Ο.Α.Αγίων Αναργύρων\nΠαρασκευή, 31 Μαΐου 2013 21:28\tTennisnews Team\nΟ Όμιλος Αντισφαίρισης Αγίων Αναργύρων (ΟΑΑΑ) με την αρωγή του Οργανισμού Πολιτισμού Αθλητισμού και Παιδείας Δήμου Αγίων Αναργύρων-Καματερού διοργανώνει το 7o OPEN TENNIS ενηλίκων στις ακόλουθες κατηγορίες:\nπου θα διεξαχθεί στα γήπεδα τένις του Δήμου μας (Δεληγιάννη & Καλπακίου και Κωνσταντινουπόλεως & Ιωαννίνων) με έναρξη το Σάββατο 15 Ιουνίου 2013.\nΣτην κατηγορία MASTERS έχουν δικαίωμα συμμετοχής και ΚΦΑ με ειδικότητα τένις, προπονητές τένις και εν ενεργεία αθλητές.\nΏρα έναρξης Αγώνων: Καθημερινά στις 17:00\nΗ διεξαγωγή των αγώνων θα γίνεται με το σύστημα απλού αποκλεισμού (Knock-out), στις πρώτες φάσεις στα 2 νικηφόρα σετ των 6 games. Σε ισοπαλία 1-1 set ο νικητής αναδεικνύεται σε tie break των 10 πόντων. Στους ημιτελικούς και τελικούς ο νικητής θα αναδεικνύεται σε τρίτο set.\nΟι μπάλες των αγώνων θα είναι οι HEAD Championship (κόκκινο κουτί).\nΔηλώσεις συμμετοχής θα γίνονται από Τετάρτη 5 Ιουνίου έως Σάββατο 8 Ιουνίου και κατά τις ώρες 18:00 έως 21:00 στα γραφεία του ΟΑΑΑ Δεληγιάννη & Καλπακίου.\nΚατά τη δήλωση συμμετοχής απαραίτητη είναι η προσκόμιση αποδεικτικών υγείας (κάρτα μέλους αθλητικών προγραμμάτων δήμου ή tennis club, βεβαίωση γιατρού ή άλλο).\nΔικαίωμα συμμετοχής έχουν άντρες και γυναίκες από 18 ετών και πάνω.\nΓια το δικαίωμα συμμετοχής ορίζεται η καταβολή του ποσού των 15€ (θα εισπραχτεί από τον Ο.Α.Α.Α) (+5 € για συμμετοχή και στα διπλά) για έξοδα αγώνων, το οποίο θα καταβάλλεται με τη δήλωση συμμετοχής. Οι συμμετέχοντες στην κατηγορία CLUBBERS μπορούν με την καταβολή 10 € επιπλέον να λάβουν μέρος και στην ανώτερη κατηγορία των MASTERS.\nΗ ανακοίνωση του προγράμματος των αγώνων θα γίνει την Πέμπτη 13 Ιουνίου και ώρα 21:00 στην ιστοσελίδα του ΟΑΑΑ (www.oaaa.gr) και στην Ομάδα του Facebook.\nΚατά την τελετή απονομής των επάθλων θα πραγματοποιηθεί γιορτή και κλήρωση δώρων.\nΠληροφορίες κατά τη διάρκεια των αγώνων θα παρέχονται στο τηλ 6930419999.\nΥπεύθυνος του τουρνουά: Διαμαντής Καλογερόπουλος τηλ. 6932586587.\nΕπιδιαιτητής των αγώνων: Δημήτρης Καραΐσκος, τηλ. 6932019288.\n11o Open Tennis Ενηλίκων Αγίων Αναργύρων - Καματερού\n9o Open Τένις Ανδρών - Γυναικών από τον Ο.Α.Αγίων Αναργύρων